text:
Munyita Shobuja n’Umwigisha, ibyo mubivuga neza kuko ari ko ndi koko. Yohana 13:13
Umwuka wera ntazigera abayobora ahandi hahabanye n’ Ijambo ry’Imana. Hari abantu bajya bavuga bati ” Imana yanyoboye gukora ibi cyangwa ngo Imana yambwiye gukora ibintu runaka". Imana irinda ijambo ryayo ku bantu bayo. Ntikunda ko umuntu yakora ibitandukanye n’ ibyo ijambo ryayo ridutegeka. Umuhanuzi Samweli ni we wavuze ati " Kumvira kuruta ibitambo". Samweli aramusubiza ati "Mbese Uwiteka yishimira ibitambo byoswa n’ibindi bitambo kuruta uko yakwishimira umwumviye? Erega kumvira kuruta ibitambo, kandi kwitonda kukaruta ibinure by’amasekurume y’intama" 1 Samweli 15:22.
Ibyanditswe byera bigaragaza ko, umuntu ugira ishyaka ryo kumenya iby’ Imana; nta kabuza Imana imwihishurira. Ese waba ugeze mu mayira abiri , wabuze iyo uhitamo y’ ukuri? Mu gihe ubuze uko ugira, ibyo wageragezaga ndetse n’ ibyo wishingikirizagaho byavuyeho; Imana yo ntijya ibura uko igira kandi ihorana impuhwe n’ ubuntu bwinshi mu gihe uyisunze. Nutabaza Imana, izakwiyereka . Abagira umwete wo kubaha Imana hari ibintu byinshi bibi ibasimbutsa, ntibabicemo. "…Nugira umwete wo kumvira Uwiteka Imana yawe, ugakora ibitunganye mu maso yayo, ukumvira amategeko yayo, ukitondera ibyo yategetse byose, nta ndwara nzaguteza mu zo nateje Abanyegiputa, kuko ari jye Uwiteka ugukiza indwara" Kuva 15:26
Ukwiye kuba umukristo wumvira Imana. Ujye uzirikana kandi ko aho Imana ikuyobora ari ku bugingo bw’iteka. Kandi ntawiringiye Imana ngo agire icyo akena.


c: text/html

text:
Reba Video
Igitsina
Nsengimana Janvier
janviernsengimana@yahoo.fr
yambiiiiiiiiiiiiii?nonese ngewe ko nakoze ibishoboka byose nkabamenyesha ADRESSE yange yose nkababwira yuko ntafoto nabona bitewe nahondi ubwombigizente?nababwiye inama ntanga zubaka ingo nyarwanda mukiganiro nka IMENYENAWE kuri RADIO SALUS CONTACT FM ariko ntagisubizo mwampaye DORE ADRESSE yange ni janviernsengimana@yahoo.fr NO ya telphone ni +250788882714cg +249924332877umwari wakumva afite gahunda nurukundo ruhagije yampamagara nzamutetesha mutoneshe by by.
yambiiiiiiiiiiiiii?nonese ngewe ko nakoze ibishoboka byose nkabamenyesha ADRESSE yange yose nkababwira yuko ntafoto nabona bitewe nahondi ubwombigizente?nababwiye inama ntanga zubaka ingo nyarwanda mukiganiro nka IMENYENAWE kuri RADIO SALUS CONTACT FM ariko ntagisubizo mwampaye DORE ADRESSE yange ni janviernsengimana@yahoo.fr NO ya telphone ni +250788882714cg +249924332877umwari wakumva afite gahunda nurukundo ruhagije yampamagara nzamutetesha mutoneshe by by.
Labels: gushaka inshuti, gushaka umukunzi, igihozo, urukundo
Subscrever: Enviar comentários (Atom)
Copyright © 2011 Igihozo by bangmedia | Privacy Policy | About Us

robotstxt: allowed

filter: keep


text:
politic yasenye igihugu cyacu ntituyishaka ubyaye ishyano araryosa mureke
politic yasenye igihugu cyacu ntituyishaka ubyaye ishyano araryosa mureke
DENIS@ibyomvuga samamashengo,ahubwo iyutabaye mukintu ntago wamenya ikibi cyacyo cq ikiza cyacyo.iyutaricwa ninzara ntiwamenya uburyo iryana,NTAMUNYARWANDA NIFURIZA KWICWA NINZARA,rimwe narimwe abigizemo uruhare rwokwicwa nayo.NDIFUZA URWANDA RUZIRA UMUZE RUZIRA INZARA UMWIRWANE KD IBYO BYOSE BURIWESE NAHAGURUKA AGASHAKISHA IKIMUTEZIMBERE NURUGO RWE CQ WE KUGITI CYE,akava mumatiku yabanyapolitique badushuka tutazajyana,burya igihugu cyawe uba ugikorera neza bityo nawawundi ubyaye akurana umuhate woguhiga ikimubeshaho nikimuzamura mwiterambere ryurugo rwe gutsyo gutsyo...URUGERO:NJYEWE NAKUZE NSANGA PAPA ari ari nkumu rasta niko navuga atijena ibintubyose yarabyikoreraga iyoyabaga avuye kukazi kuko yarumushoferi ibitatunganye murugo,nko guhanagura inkweto,kwimesera gusasa mucyumba kd rimwe narimwe mama yabaga yiriwe home.akanyoza akansiga akanyambika narintarabona papa atuka mama ngo kuki iki kitakozwe kandi wiriwe murugo?IBYO PAPA YAKORAGA HARICYO BYANDEMYEMO KUKO 1994 NYUMA YA GENOCIDE nsigaye ndinjyenyine ubwo narimfite imyaka8ans kuko nigaga 3eme primaire,naje kubona umugiraneza warumu musirikare wo kahabyarimana aranyikundira kuko ahantu nigaga harabana yarindaga yajyaga azana kuishuri muri juppe noneho akankundirako ngo twitiranwaga amazina.ubwo yaramfashe turahungana tujyana muri kongo.hhhhhh UBU IKIGANIRO KIGEZE AHO KIRYOSHYE MBABARIRA NTUKIKE INTAGE USOME WUMVE IBYABANZI BAMAHORO BADUSHUKA KANDI TUTAZAJYANA.ubwo navuye kigali nyura gitarama nyange kurutare rwandaba aho bita mugakuta sinzi niba ariko bakihita kuko sindahasubira kuva icyogihe gusa aho twakambitse hakurya hari harumusozi muremure numvaga bawita GISUNZU ahh kwishyamba rya mukura.bukeye twakomereje mumugi wa kibuye tunyuze za rubengera duhita twambuka amazi ikivu duhinguka kongo aho bita mukizigo twahamazi iminsi duko mereza mu nsuro ubwo ahohose nimucyo bita IJWI.KWIJWI niho nigiye guhinga guca inshuro narimfite imyaka9.gusa narinzi ubwenge kuko nabonaga abanenganenzi bangaga kucinturo bahingira abazayirwa,bagiye bicwa ninzara barwaye za korera,,,,,,ndibuka tujya zabunyakili za bugarama icyumweru cyose tujyayo buri munsi badukuzaho,,,,,hhhhpolitike mwilinde politike mbi itubuza umutekano kuko aharumutekano ikintu cyose ukoze kikubeshaho,keretse umunebwe,erega ntakintu niki nakimwe uzabona KU ISI utavunitse wapi,waba wiga murabizi abize kugirangutsinde,,,, ingero ninyinshi namwe murabizi ahoarihohose kugitsa bisaba imbaraga nyinshi ndetse udasize kwihanganira byose.gusa aho hose nagendaga ngira amahirwe yo gukundwa nabantu,kuko nkubwo munsururo hakurya yi WAWA ndibuka nagiye gukorera umuphakazi wumuzayirwa warufite abana babakobwa2sinzabibagirwa,arangije kuko narumwana muto kandi wurubavu ruto,noneho ankatira icyate(metero ngomba guharurira urutoki kuko yumvaga ko ntabishobora)narahakoze vubavuba kandi neza kugirango anshime,noneho agiye kumpemba ama agatoki gatoya cyane katahwanye naho nari nakoze.ndaceceka ndamushimira,noneho babana be byarabatangaje ukuntu ntagaye ibyobampebye.,kuva akokanya bahise banyera imirima yabo yose yibisheke nitoki ngo ngendeba aharaye ahakenewe gukora mpakore ubundi nihembe ibisheke cq igitoki,,,,,,munsuro twaje kuha kuko nkumuntu wabana numusore yashikishirizaga ubuzima hafi gusa najye nkumva tutatandukana twaje kujya kuba aho bitaga IKABILA ZAKAREHE NERA NARWARIYEYO IGIHEAHO BITAGA KIBUMBA hafi ya za gashusha,za bunyakili narahabaye ndi buka NYMIRAGWE NIHO nanyoye kurumogi bwambere narimfite10ans.muribuka 97 ishyira 98 kabila se wajoseph kabila peresida wa kongo ubu atera zaiyirehhhhhh utazi intambala arayibarirwa kuko nabonye intambara nututambara,muzi aho bita za nyabibwe?muzi aho bita za MASISI UZAMUKA UHINGUKA NTUMBI amateka yahabereye,,,,muzi ama busi ni modoka zahatwikiwe kandi zitwitse nabezezo la ngo batazita zigasahurwa nabandihhhh ibaze nawe aho guvernoma itwika imodoka zayozose ngo ikica nabasirikare bibimuga nabandi batasha kugenda ngo batazatanga amakuruhhhh ubundi byari comed kabisa.ibyombabwira nabyiboneye namaso yanjye amaguru 2 amaboko2 mbese nujuje ubuziranenge.ubwo kuko twaritugeze ahantu umuhanda urangira byabaye ngombwa ko tujyenda namaguru gusa,kuko ndibukako icyogihe tugeze aho bitaga niba arishangi urenzurugano nibwa hatangarijwe impunzi ko ahorugeze umuntu yirwanaho......murimuntu akize aye amagara hhhhh polikique mbi hhhh nakazikanyu abinshinga bariyabari hanze bafite ababari mumatwi(barutuku} UBWO IBYAKURIKIYEHO nukuzerera amashyamba ya congo.....BIMWE NABABWIRAGA BYABADUSHUKA TUTAZAJYANA BAMWE BURIRIYE INDEGE ZA KAVUMU TUKIGERA CONGO ABANDI BURIRIYE GISANGANI GOMA NAHANDI twe bangofero tuguma mumashyamba hhhhh gusa nabo twasigaranye munkambi wasangaga bakomeye aribo bashinzwe inkambi bahembwa na HSCR mbese babayeho kuburyo mutarubwo guca inshuro.ibyo nababwira nibyinshi cyannnnnnnee GUSA NAGARUTSE mu rwanda 1998 nabwo gutangirubuzima byari dange naje gukundwa numusirikare bitaga mariya icyogihe nacuruzaga ikarito mambo ya cigalette hano mumugi mariya ansubiza mu ishuri 99 muri primaire ndiga ndarangiza secondaire na univercite mfite akazi ndubatse mfite umugore nabana2.mbese byose mbikesha umutekano kubaho ntikanga isasu,cq isura ngo ninyura hariya baranyica kuko nanutse cq mfite izururu rirerire nibindi.NB:NTAMUTURAGE NUYU NUMWE WIMPUNZI MURI KONGO UTARIFUZAGA GUTAHA ARIKO N IYOBAMENYAGA KUFITE IYOGAHUNDA BARAKWICAGA.ibaze la kugirango umuntu akubwire ngo bafashe igihugu bamaze imyaka30 barwana ngo twi nitutera tuzagifata iminsi3 gusa hhhhh maze natwe tukumva aribyo la hhhh imana niyo nkuru gusa ndashima ubuyobozi bwu rwanda imana izabufashe bube intangarugero muri africa no kwisi hose bitsyo nabazadukomokaho bazagire igihugu kiza
Nawe urikimwenawe.bamurekure ningengabitekerezoye ntamwanya abanyarwanda bafite kubashyigikiye abaduhekuye nababarinyuma tuzabarwanya twavuyinyuma reta yubumwe bwabanyarwanda tukurinyuma oyeeeeeeeeee
Nawe urikimwenawe.bamurekure ningengabitekerezoye ntamwanya abanyarwanda bafite kubashyigikiye abaduhekuye nababarinyuma tuzabarwanya twavuyinyuma reta yubumwe bwabanyarwanda tukurinyuma oyeeeeeeeeee
@Vava utanze comment nziza iyo u Rwanda rwacu bose baba batekerezaga gutyo nziko rwaba Paladizo nubwo aho rugeze rwiyubaka naho hashimishije kandi nizeye ko ntawuzadusubiza inyuma
njye mbona uyumugore yarizize,yariyibereyeho neza numuryango arya akannywa akaryama nta kibazo,umurengwe wica nkinzara koko. harya ubu tuba turwaniriki koko,icyubahiro cyo mu isi hhhh aho gukorera imana ngo duharanire icyubahiro cyo mu ijuru,tugaharanira ibyisi,ubuse ba MUSOLINE,HITILER LOUIS16,NAPOLEON,IDIAMIN KADAF,SADAM,LUMUMBA,SADAM.......byabamariki,ababakomokahose bo byabamariyiki? UBUNDI UBUTEGETSI BWIZA NUBUHA ABATURAGE UMUTEKANO UBUNDI NAWE UGASHAKISHA ICYAGUTEZIMBERE UKORA CYANE,kuko ntago abenegihugu bose ariko babona akazi muri leta.URUBYIRUKO rwu rwanda dufite amahirwe yigihugu cyacu gifite umutekano nabayobozi bagikunda,muze dukoreshe imitwe iyo ariyoyose dushakishe icyatubeshaho ikiduteza imbere.twime amatwi abadushuka badushora munzangano mumacakubiri kuko nubundi agushora muribyo ejo ukabigwamo ugafungwa se kandi we yigaramiye.....ejo rurakomera akiyuririra indege agahunda.wowe ugasigara mu kaga.murebe kure mube maso twiyubakire igihugu
mukomeze muryane kandi namwe murabizi ko mupfa ubusa uwo mugore mumurekuye akajya kwirebera abana byabatwara iki mujye mumenya ko isi idasakaye muhe nabandi amahoro


text:
ven.
27
juil.
2012
ISOMO RYA MBERE
Isomo ryo gitabo cy’Umuhanuzi Yeremiya (Yer 18, 1-10)
1Uhoraho abwira Yeremiya ati 2“Manuka bwangu ujye iw’umubumbyi, ni ho nzakubwirira amagambo yanjye.” 3Nuko ndamanuka njya iw’umubumbyi, nsanga ariho arabumba. 4Iyo yagiraga ibyago agacikwa n’icyo yabumbaga, yakoraga ikindi akurikije uburyo bw’umubumbyi w’umuhanga. 5Nuko Uhoraho arambwira ati 6“Bantu ba Israheli – uwo ni Uhoraho ubivuze – murakeka ko ntabagira nk’uko uriya mubumbyi abigenza ? Bantu ba Israheli, muri mu kiganza cyanjye nk’ibumba riri mu kiganza cy’umubumbyi ! 7Hari ubwo niyemeza kurandura, guhirika no kurimbura iki gihugu cyangwa iriya ngoma; 8ariko icyo gihugu cyakwihana ubugome bwacyo nkisubiraho, nkareka icyo cyago nari ngiye kugiteza. 9Hari n’ubwo niyemeza kubaka no gushinga iki gihugu cyangwa se iriya ngoma ; 10ariko bakwanga kumva ijwi ryanjye, ahubwo bagakora ikibi nanga, nkisubiraho nkareka ibyiza nari niyemeje kubakorera.”
ZABURI (Zab 146 (145), 1-2.10a, 3-4, 5-6ab)
Inyik/ Hahirwa uwiringira Uhoraho, Imana yacu.
Mutima wanjye, singiza Uhoraho !
Nzasingiza Uhoraho mu buzima bwanjye bwose,
ncurangire Imana yanjye igihe nzaba nkiriho.
Uhoraho ni nyir’ingoma ubuziraherezo.
Ntimukiringire abantu bakomeye,
ntimukizigire mwene muntu udashobora kubakiza.
Umwuka we umara kumuvamo,
agasubira mu gitaka yaturutsemo ;
kuva ubwo imigambi yari afite ikayokana na we.
Hahirwa uwo Imana ya Yakobo ibereye umuvunyi,
maze akiringira gusa Uhoraho, Imana ye !
We Muremyi w’ijuru n’isi,
inyanja n’ibiyirimo byose.
IBANGONDIRIMBO RIBANZIRIZA IVANJILI (Intu 16, 14)
Alleluya Alleluya.
Nyagasani Mana, kingura umutima wacu,
kugira ngo dushakashakane urukundo
amagambo y’Umwana wawe.
Alleluya.
IVANJILI
+ Matayo (Mt 13, 47-53)
Muri icyo gihe, Yezu acira rubanda uyu mugani ati 47« Ingoma y’ijuru imeze nk’urushundura banaze mu nyanja, maze rugafata amafi y’amoko yose. 48Iyo rwuzuye, barukururira ku nkombe, hanyuma bakicara, bakarobanurira mu bitebo afite akamaro, naho adafite akamaro bakayajugunya. 49Ni ko bizamera mu iherezo ry’isi : abamalayika bazaza batandukanye intungane n’abagome. 50Maze bo babarohe mu nyenga y’umuriro ; aho bazaririra kandi bagahekenya amenyo. 51Ibyo byose mwabyumvise ? » Bati « Yee ». 52Arongera ati « Ni cyo gituma umwigishamategeko wese wigishijwe iby’Ingoma y’ijuru, asa na nyir’urugo ukura mu bushyinguro bwe ibishya n’ibishaje. » 53Yezu arangije iyo migani, ava aho.


text:
ven.
17
févr.
2012
ISOMO RYA MBERE
Ibaruwa ya Mugatatifu Yakobo Intumwa (Yak 5,13-20)
Bavandimwe, 13mbese muri mwe hari ubabaye? Nasenge. Hari uwishimye se? Naririmbe ibisingizo. 14Mwaba se mwifitemo umurwayi? Nahamagaze abakuru ba Kiliziya bamuvugireho amasengesho, bamaze kumusiga amavuta mu izina rya Nyagasani. 15Isengesho rijyanye n’ukwemera rizakiza uwo murwayi: Nyagasani azamuzahura, kandi niba yarakoze ibyaha abibabarirwe. 16Nimwirege ibyaha byanyu bamwe ku bandi, kandi musabirane kugira ngo mukizwe. Isengesho ry’intungane rigira ubushobozi bwinshi. 17Dore Eliya yari umuntu nka twe, asabana umwete kugira ngo imvura itagwa, maze koko ntiyagwa mu gihe cy’imyaka itatu n’amezi atandatu; 18hanyuma yongera gusaba maze ijuru rivubura imvura, isi yera imbuto. 19Bavandimwe, niba muri mwe hari uwahabye maze akitarura ukuri, hanyuma bakamugarura, 20mumenye ko ugaruye umunyabyaha akamukura mu nzira yari yarayobeyemo, aba akijije ubuzima bw’umunyabyaha kandi agatsemba ibyaha bitabarika.
ZABURI (Zab 141 (140),1-2, 3.8)
Inyik/ Isengesho ryanjye niribe nk’ububani bucumbekera imbere yawe.
Uhoraho ndagutabaza, tebuka umbe hafi!
Jya utega amatwi ijwi ryanjye igihe ngutakiye.
Isengesho ryanjye niribe nk’ububani bucumbekera imbere yawe,
N’amaboko ndambuye abe nk’ituro rya nimugoroba.
Uhoraho, genzura irembo ry’ururimi rwanjye,
ushyire umurinzi ku munwa wanjye.
Nyagasani Mana yacu, niwowe mpanze amaso,
ni wowe mpungiraho, urandinde gupfa!
IBANGONDIRIMBO RIBANZIRIZA IVANJILI (Mt 11,25
Alleluya Alleluya
Uragasingizwa Dawe, Mutegetsi w’ijuru n’isi,
wowe wahishuriye abaciye bugufi amabanga ry’Ingoma y’ijuru.
Alleluya.
IVANJILI
+ Mariko (Mk 10, 13-16)
Muri icyo gihe, 13Yezu bamuzanira abana bato ngo abakoreho, maze abigishwa barabakabukira. 14Yezu abibonye ararakara, maze arababwira ati «Nimureke abana bansange, mwibabuza kuko Ingoma y’Imana ari iy’abameze nka bo. 15Ndababwira ukuri: umuntu wese utazakira lngoma y’lmana nk’umwana, ntazayinjiramo bibaho.» 16Nuko arabahobera, abasabira umugisha abashyizeho ibiganza.


text:
Nyamasheke: Access to Finance Forum iriga ku bambuye ibigo by’imari.
Ihuriro ry’abantu barebana n’imari (Access to Finance Forum) mu karere ka Nyamasheke rishinzwe kwigirwamo ibirebana n’imari yateranyetariki 29 gashyantare,2012 igamije kwigira hamwe ikibazo cy’abatarishyuye ibigo by’imari bitandukanye.
Afungura iyi nama ku mugaragaro, umuyobozi w’akarere ka Nyamasheke wungirije ushinzwe imari, ubukungu n’amajyambere, Bahizi Charles, yavuze ko kuba hari abatarishyuye ibigo by’imari ndetse bimwe bikaza no guhomba habaye intege nke ku mpande zose zari zikwiye kubikurikirana.
Bahizi yibukije abo bireba mu bagize access to Finance Forum ko bagomba kwihatira gutanga serivisi nziza ku babagana, ndetse no gukurikiranira hafi abakiriya babafitiye imyenda kuko ngo nabyo ari imwe mu mpamvu yatuma abakiriya bishyura neza.
Yababwiye ko kubakurikirana no kubagira inama mu mikorere yabo ngo birinde kugwa mu gihombo ari inyungu zabo kuko umuturage atazananirwa kwishyura kandi atahombye.
Yavuze ko iyi nama ikwiye kurangira hatanzwe ibitekerezo byatuma imikorere ya access to Finance Forum igenda neza ndetse hanafashwe ingamba z’ingirakamaro.
Muri iyi nama, abayitabiriye baremeza imyanzuro y’inama iheruka ya access to finance forum ndetse banitoremo komite izayiyobora, baragezwaho imikorere ya komite ishinzwe kwishyuza abatarishyuye ibigo by’imari, ndetse banarebye uburyo haboneka urutonde rw’abantu batishyuye bagomba gukurikiranwa rujyanye n’igihe.


text:
Niyo gusa ibasha guhindura umubabaro wawe mo ishimwe
Umunsi Elukana yatambaga ibitambo, yendaga imigabane akayiha umugore we Penina, n’abahungu be n’abakobwa be, ariko Hana yamuhaga ibiri kuko yamukundaga, ariko rero Uwiteka yari yamuzibye inda ibyara. Kandi mukeba we yajyaga amubabaza cyane akamutera agahinda, kuko Uwiteka yari yamuzibye inda ibyara……… Bukeye bazinduka kare mu gitondo bajya imbere y’Uwiteka barasenga, barangije basubira iwabo basohora mu rugo rwabo i Rama. Maze Elukana aryamana n’umugore we Hana, Uwiteka aramwibuka. Igihe gisohoye Hana asama inda, bukeye abyara umwana w’umuhungu amwita Samweli ati “Kuko namusabye Uwiteka. “1 Samweli 1: 4-20”
Aha dusomye inkuru za Elukana wari ufite abagore babiri Hana na Penina, Bibiliya itwereka ko Hana yari ingumba ariko mucyeba we akaba yarabyaraga, ubu bugumba bukaba bwarabereye Hana ikigeragezo gikomeye, bumutera kwiheba, no kwigunga, turabona kandi ko mucyeba we yabwuririye ho bikamutera kumusuzugura ndetse akanamucyurira bikomeye, gusa n’ubwo mucyeba we Penina yamukinaga ku mubyimba, umugabo we Elukana we yageragezaga kumwihanganisha akamwereka ko amukundaga rwose, gusa bikaba iby’ubusa umutima we ukarushaho gushenguka bitewe no kubura urubyaro, kugeza n’aho kurya byamunaniraga.
Maze abonye ko umubabaro n’agahinda bigiye kumwica yigira inama yo guhungira ku mana kuko yumvaga gutabarwa kwe ariho kwaturuka honyine.
Uyu mubabaro yagize yawuhuje na Sara umugore wa Aburahamu, nk’uko tubisoma mu itangiriro ibice 17 na 18 aho Yari ingumba nyamara aza guhabwa isezerano ryo kuzabyara umwana w’umuhungu, gusa n’ubwo yahawe isezerano aka gahinda katumye agira kwizera gucye yigira inama yo gusaba Aburahamu gutera inda umuja we Hagari dore ko umugabo nta kibazo yari afite, kugirango amubyarire umwana babashe kwitwa ko bafite umwana, ariko ntiyamenya ko ahubwo arimo kwihamagarira umubabaro kuko uyu muja nyuma yo gusama yatangiye gusuzugura Hana bikabije, kugeza aho afatiye icyemezo cyo kumwirukana.
Ubuzima bw’aba babyeyi bombi, muri iri somo turabwifashisha mu gusobanukirwa neza imbaraga n’uruhare Imana ifite muguhindura no gukuraho imibabaro yacu ikayisimbuza umunezero n’ibyishimo, kuba mu bigeragezo ni ubuzima duhuriyeho twese, ariko bigenda birutanwa bitewe n’uko byaje, icyabizanye ndetse n’uwo bigezeho, ariko muri byose Imana niyo ibasha guhindura umubabaro ikawusimbuza ishimwe.
Nyuma y’amarira menshi Hana yarize, Imana yamuhaye umwana w’umuhungu amwita Samweli, Sara na Aburahamu nabo Imana ibaha Isaka nyuma y’Imyaka ijana Aburahamu yari amaze, Iyi mana yabatabaye niyo natwe twizeye, iracyakora imirimo n’ibitangaza kandi yumva gutaka kwacu, mu mibabaro urimo birashoboka ko abantu ntako batagize ngo bakwihanganishe ariko nta gisubizo cya burundu baguha keretse Imana yonyine niyo ifite ubushobozi bwo guhindura ayo marira agahinduka ibitwenge, niyo itanga ibisubizo aho twananiwe, uyu munsi nyemerera uyizere nawe irahindura ibyawe, wishime unezerwe, amahoro adashira atahe muri wowe ibihe bidashira Amen.
Ernest RUTAGUNGIRA


text:
Menya uko Bibiliya Yera igera ku Banyarwanda n’amateka yayo
Incamake y’amateka ya Bibiliya
Bibiliya Yera ni igitabo gikoreshwa n’Abakristo benshi mu Rwanda. Nyamara si uko yatangiye yitwa, ndetse ntiyabonekaga mu rurimi rw’Ikinyarwanda kuko Bibiliya ya mbere yabanje kwandikwa mu rurimo rw’Uruheburayo. Yaje rero guhindurwa bwa mbere na St Jerome mu kinyejana cya 14, ayishyira mu rurimi rw’Ikilatini (Latin) rwakoreshwaga mu Butaliyani no mu bihugu bihakikije.
Bibiliya yaje kugenda ishyirwa mu zindi ndimi ztandukanye, ndetse iza no kugera mu Kinyarwanda. Nyuma y’ibinyejana 6 byose (imyaka 600) Bibiliya ya mbere yasohotse mu Kinyarwanda mu w’1914. Umuryango wa Bibiliya wo mu Bwongereza wacapiye Abanyarwanda ubutumwa bwa Yesu Kristo uko ari bune, ukurikizaho ingingo zimwe na zimwe zo muri Bibiliya ndetse ucapa n’Isezerano Rishya. Bibiliya Yera ya mbere yasohotse mu w’1957.
Bitewe n’imyandikire y’Ikinyarwanda, Bibiliya yabanje gusohoka mu Kinyarwanda cy’icyo gihe mu w’1957. Yaje kugenda ivugururwa hakurikijwe imyandikire y’Ikinyarwanda, nyuma hasohoka Bibiliya Yera yo mu w’1993 ari na yo dukoresha ubu.
Bibiliya igera mu Rwanda ite, ishyirwa mu Kinyarwanda na nde?
Umuryango wa Bibiliya mu Rwanda (BSR) ari na wo ugeza Bibiliya Yera mu Rwanda kugeza ubu ufite Bibiliya z’ubwoko bubiri (2), ni ukuvuga Bibiliya zahinduwe mu Kinyarwanda na Bibiliya zahinduwe ariko zifite umwihariko. Mu zahinduwe harimo Bibiliya Yera ikoreshwa cyane n’Abaporotesitanti (Protestant Churches); Bibiliya Ntagatifu ikoreshwa cyane n’Abagatolika na Bibiliya Ijambo ry’Imana ikoreshwa yahinduwe hakurikijwe imivugirwe y’Ikinyarwanda hatitawe ku idini iyo ari yo yose (Interdenominational Bible).
Tumaze kwibaza iki kibazo cy’amatsiko cy’uburyo Bibiliya ishyirwa mu Kinyarwanda n’uburyo igera ku Banyarwanda, twasuye Umuryango wa Bibiliya mu Rwanda tuganira n’ushinzwe Imenyekanisha n’Itumanaho Pastor Michael Gasare. Yadutangarije ko Bibiliya ishyirwa mu Kinyarwanda n’itsinda ribishinzwe rikorera ku cyicaro cy’Umuryango wa Bibiliya. Yakomeje adutangariza ko kugira ngo Bibiliya Yera ihindurwe kandi igere ku Banyarwanda, byatwaye imyaka 4 yose mu gihe kuyihindura gusa byatwaye akayabo ka $300,000.
Bibiliya Yera imaze guhindurwa mu Kinyarwanda, isohokera mu gihugu cya Korea y’Epfo cyangwa mu Bushinwa. Uretse guhindura Bibiliya mu Kinyarwanda, hari indi mirimo ihoraho ijyanye no gukosora cyane cyane imyandikire y’Ikinyarwanda.
Bibiliya ntikoresha Ikinyarwanda gisanzwe
Mu zindi ndimi Bibiliya yakomeje gutera imbere cyane, mu ndimi nk’Igifaransa n’Icyongereza hagenda haza Bibiliya zifite ubusobanuro ku buryo benshi bazikundaga ariko bakagira imbomaizi zo kuzikoresha kubera ururimi ruke n’ubushobozi bwo kuzitunga.
Bibiliya igaragaramo amagambo adasanzwe, nyamara afite ukundi yakwitwa mu Kinyarwanda. Urugero ni nka Egiputa, igihugu kimaze igihe kandi abantu bazi ko cyitwa Misiri. Andi magambo ni nk’Agahumbi (100,000), Inzovu (10,000). Hari kandi Shekeli ikoreshwa mu ngero z’uburemere, Mikono ikoreshwa mu ngero z’uburebure n’andi magambo. Bene aya magambo arakomera kuyasobanukirwa, ku buryo abigisha basabwa gusobanurira ababumva icyo Bibiliya ishatse kuvuga.
Kuki ururimi rwa Bibiliya rurimo guhindurwa?
Tuganira na Pastor Michael yadusobanuriye ko ari imwe mu mpamvu yatumye bahindura Bibiliya Ijambo ry’Imana kuko ngo Abanyarwanda b’igihe kizaza n’abana barimo kuvuka ubu bazaba bakoresha Ikinyarwanda gisanzwe, urugero, mu cyimbo cy’agahumbi bakavuga ibihumbi ijana (100,000); mu cyimbo cya Egiputa bakavuga Misiri kuko ari byo bikoreshwa mu Kinyarwanda.
Ikindi ni uko aya magambo nka Yesu, Egiputa, Shekeli, Yerusalemu… adakomoka ku rurimi rwacu rw’Ikinyarwanda. Ni cyo gituma kwandika Misiri, Yezu, Yeruzalemu… atari uguhindura Bibiliya nk’uko bamwe babitekereza ahubwo ni ugufasha Abanyarwanda kubona Bibiliya bumva neza mu rurimi rwabo. Aya magambo mashya rero ngo yose azagera igihe ahindurwe mu rurimi rwacu rw’Ikinyarwanda.
BSR yashyizeho andi moko ya Bibiliya
Akenshi iyo abantu babonye Bibiliya ntibamenya aho zituruka, ndetse bibaza ibibazo byinshi iyo babonye ubwoko bushya bwa Bibiliya. Uretse Bibiliya Year ifite igifuniko gitandukanye n’ingano umuntu yifuza, (aha twavuga nka Bibiliya y’abagore iteye nk’agakapu ko mu ntoki kandi ifite amabara atandukanye), hari andi moko ya Bibiliya twasanze mu bubiko bw’Umuryango wa Bibiliya mu Rwanda. Ayo ni nka:
(1) Bibiliya Yera ifite ubusobanuro: Iyi ni Bibiliya nini, ifite ubusobanuro. Iyi Bibiliya isubiza byinshi mu bibazo abasoma Bibiliya bibaza, byaba iby’ibihe—, ahantu, abantu n’gihe babereyeho… Iyi Bibiliya igenewe abavugabutumwa, abapasiteri, abanyatewolojiya n’abashakashatsi bashaka kumenya byinshi kuri Bibiliya. Kuyihindura mu Kinyarwanda byatwaye imyaka 2.5
(2) Bibiliya rukomatanya (irimo indimi zitandukanye): Iyi ni Bibiliya irimo indimi 2 zitandukanye. BSR ifite Bibiliya iri mu Cyongereza n’Ikinyarwanda, Igifaransa n’Ikinyarwanda…
(3) Bibiliya y’Urubyiruko (Youth Bible): Iyi Bibiliya irimo gutegurwa iri bugufi kujya ahagaragara izaba igenewe urubyiruko.
(4) Bibiliya y’Abana (Children’s Bibile): Iyi Bibiliya izwi ku izina ry’UTUBUTO TWA BIBILIYA yagenewe abana, yateguwe hakurikijwe imyigishirize y’abana n’imfashanyigisho zibafasha gusobanukirwa neza Bibiliya mu bwana bwabo.
(5) Braille Bible: Iyi ni Bibiliya yagenewe ababana n’ubumuga bwo kutabona.
(6) Bibiliya ivuga (Proclaimer—Audio Bible): Iyi ni Bibiliya yagenewe abatazi gusoma. Iyi iteye nka radiyo umuntu ashyira ku muriro agashyiramo aho ashaka kumva igaherako ikamusomera. Iyi twari tuyimenyereye mu zindi ndimi, ariko no mu Kinyarwanda yarabonetse.
Hatangiye kandi gutegurwa Bibiliya Ntagatifu nto umuntu ashobora kugendana mu ntoki, ubu hakaba harasohotse Isezerano Rishya gusa indi iracyategurwa.
Irindi terambere muri Bibiliya y’Ikinyarwanda
Nyuma yo gushyira ahagaragara Bibiliya mu moko atandukanye, Umuryango wa Bibiliya mu Rwanda wakomeje kwaguka kuko ubu wamaze gushyira ahagaragara Bibiliya ikoreshwa muri telefone ngendanwa yitwa Bibiliya yacu. Iyi Bibiliya irimo amoko atatu: (a) Bibiliya Yera, Bibiliya Ntagatifu na Bibiliya Ijambo ry’Imana. Iyi Bibiliya umuntu wese ashobora kuyikoresha nta internet, ikaba izatangira kuboneka kuri amazon.com mu gihe gito.
Ku bifuza kumenya byinshi kuri Bibiliya, imiryango irakinguye mu Muryango wa Bibiliya mu Rwanda (BSR) uherereye Kacyiru mu mujyi wa Kigali.


text:
Download video: 210 Inyamaswa Iturutse Ikuzimu
TIP: Right-click and select "Save link as.." to download video
Initializing link download.....
Mu gice cya 11 cy’Ibyahishuwe inyamaswa yavuye ikuzimu, ishyiraho imiterere mishya igamije kuyobya imisengere nyakuri, hanyuma igakuza icuraburindi kw’ isi ishingiye ku mahame ya kimuntu asimbura amahame y’ Imana. Ubusobanuro buhagije ku mpinduramatwara y’ubufaransa n’icengerabwenge ryabwo bihura n’ugushyirwaho k’ubuyobozi bushya bw’isi ( New World Order). Iyi videwo iragaragaza ibintu by’ubutware bw’umwijima Satani yifuza gushyira kw’ isi kandi iragaragaza ingaruka bifite ku buzima bwa buri wese. Iyi videwo n’ inkingi yo gusobanukirwa n’ibibera kw’isi, naho byerekeza.


text:
Hazavuka ibibazo byinshi byerekeye ingorane z'icyaha mu bugingo bw'umwizera. Kuki nkomeza gucumura? Mbikoraho iki? Mbabarirwa nte? Mbasha nte kunesha imigendere yanjye ya mbere? Umwizera afite imbere ye ikibazo cyo guhitamo nkuko mu Baroma 7:15-18 n'icy'intambara nk'iyo mu Bagalatiya 5:17. Uko bigaragara, ibi bivuga ko abakristo mu bwihebe bakeneye kuyoborwa no guhumurizwa biva mu Ijambo ry'Imana kuri iki kibazo.
Abaroma 7:15-18 "Sinzi ibyo nkora; kuko ibyo nshaka, atari byo nkora; ahubwo ibyo nanga, akaba ari byo nkora. 16 Ariko ubwo nkora ibyo ndashaka, nemera ko amategeko ari meza. 17 Nuko rero noneho si jye uba nkibikora, ahubwo ni icyaha kimbamo. 18 Nzi yuko muri jye, ibyo ni ukuvuga muri kamere yanjye, nta cyiza kimbamo: kuko mpora nifuza gukora icyiza, ariko kugikora nta ko;"
Abagalatiya 5:17 "Kuko kamere irarikira ibyo Umwuka yanga, kandi Umwuka yifuza ibyo kamere yanga: kuko ibyo bihabanye, ni cyo gituma ibyo mushaka gukora atari byo mukora."
Icyaha ni ukuva muri kimwe mu bipimo by'Imana. Ni ukunanirwa gukurikiza amategeko y'Imana, haba mu bikorwa, imico, cyangwa imimerere. Ni ikintu cyose mu muntu kiterekana cyangwa kinyuranye na kamere yera y'Imana. 7
Imirongo y'ingenzi:
Imigani 6:16-19 "Hariho ibintu bitandatu, ndetse birindwi, Uwiteka yanga, bimubera ikizira, ni ibi: 17 Amaso y'ubwibone, ururimi rubeshya, amaboko avusha amaraso y'utariho urubanza, 18 Umutima ugambirira ibibi, amaguru yihutira kugira urugomo, 19 Umugabo w'indarikwa uvuga ibinyoma, n'uteranya abavandimwe."
Abefeso 5:19-22 "Mubwirane Zaburi n'indirimbo n'ibihimbano by'Umwuka, muririmba, mucurangira Umwami wacu mu mitima yanyu. 20 Mujye mushima Imana, Data wa twese, ku bw'ibintu byose, mubiyishimira mu izina ry'Umwami wacu Yesu Kristo: 21 kandi mugandukirane ku bwo kwubaha Kristo."
Ku byo kworoshya no gufasha mu gusobanukirwa kamere y'icyaha, dushobora gushyira icyaha mu moko ane:
Kutakira ubuntu bw'Imana bisobanura kutiyegurira Imana n'ubuntu bwayo itanga, no gushaka kubaho ku bwacu. Bikubiyemo ibintu nko kutita ku Ijambo ry'Imana, kudaterana n'abandi ku bwo guhumurizwa mu Mwuka, no kudasenga ngo twereke Imana ibyo dukennye.
Abaheburayo 12:15 "Mwirinde hatagira umuntu ugwa akava mu buntu bw'Imana, kandi hatagira umuzi wo gusharira umera, ukabahagarika imitima, abenshi bagahumana."
Yesaya 50:11 "Yemwe abacana mwese, mukikize imuri impande zose, nimugendere mu mucyo w'umuriro wanyu no mu w'imuri mukongeje. Ibyo mbageneye ni ibi, muzaryamana umubabaro."
Yeremiya 2:13 "Kuko abantu banjye bakoze ibyaha bibiri: baranyimuye, kandi ari jye soko y'amazi y'ubugingo; kandi bikorogoshoreye ibitega mu rutare, ndetse ni ibitega bitobotse, bitabasha gukomeza amazi."
Yeremiya 17:5 "Uku ni ko Uwiteka avuga, ati: Havumwe umuntu wiringira undi muntu, akishima amaboko ye, mu mutima we akimura Uwiteka."
Irya mbere, kutakira ubuntu bw'Imana bivuga gushaka gukora iby'ubugingo n'ubushobozi n'ingamba byacu aho gukoresha imbaraga zitangwa n'Imana.
Abaheburayo 4:16 "Nuko rero twegere intebe y'ubuntu tudatinya, kugira ngo tubabarirwe tubone ubuntu bwo kudutabara mu gihe gikwiriye."
Abaheburayo 10:25 "Twe kwirengagiza guteranira hamwe, nk'uko bamwe bajya bagira, ahubwo duhugurane, kandi uko mubonye urya munsi wegera, mube ari ko murushaho kugenza mutyo."
Abagalatiya 5:5 "Naho twebwe, ku bw'Umwuka, dutegereje kuzakiranuka, twiringiye ko tuzabiheshwa no kwizera."
Abagalatiya 5:16 "Ndavuga nti: Muyoborwe n'Umwuka, kuko ari bwo mutazakora ibyo kamere irarikira."
Abefeso 6:10-18 "Ibisigaye, mukomerere mu Mwami no mu mbaraga z'ubushobozi bwe bwinshi. 11 Mwambare intwaro zose z'Imana, kugira ngo mubashe guhagarara mudatsinzwe n'uburiganya bwa Satani. 12 Kuko tudakirana n'abafite amaraso n'umubiri; ahubwo dukirana n'abatware n'abafite ubushobozi n'abategeka iyi si y'umwijima, n'imyuka mibi y'ahantu ho mw'ijuru. 13 Nuko rero, mutware intwaro zose z'Imana, kugira ngo mubashe gukomera ku munsi mubi, kandi murangije byose,mubashe guhagarara mudatsinzwe. 14 Muhagarare mushikamye, mukenyeye ukuri, mwambaye gukiranuka nk'icyuma gikingira igituza: 15 mukwese inkweto, nizo butumwa bwiza bw'amahoro bubiteguza: 16 kandi ikigeretse kuri ibyo byose, mutware kwizera nk'ingabo; ni ko muzashoboza kuzimisha imyambi ya wa Mubi yose yaka umuriro. 17 Mwakire agakiza, kabe ingofero; mwakire n'inkota y'Umwuka, niyo Jambo ry'Imana; 18 mushengeshe Umwuka iteka mu buryo bwose bwo gusenga no kwinginga: kandi kubw'ibyo mugumye rwose kuba maso, musabire abera bose."
Ibi byaha birimo imyifatire nko gusharira, kwangana, kwiganyira, ishyari, kurarikira, kwifuza, kutishima, n'urwango.
Abagalatiya 5: 19-21 "Dore imirimo ya kamere iragaragara, ni iyi; gusambana, no gukora ibiteye isoni, n'iby'isoni nke, no gusenga ibishushanyo, no kurigira, no kwangana, no gutongana, n'ishyari, n'umujinya, n’amahane, no kwitandukanya, no kwirema ibice, no kugomanwa, no gusinda, n'ibiganiro bibi, n'ibindi bisa bityo. Ndababwira hakiri kare, nk'uko nababwiye kera, yuko abakora ibisa bityo batazaragwa ubwami bw'Imana."
Matayo: 15:19 "Kuko mu mutima w'umuntu ariho haturuka ibitekerezo bibi, kwica, gusambana, guheheta, kwiba, kubeshyera abandi, n'ibitutsi."
Ibyaha by'ururimi birimo kubeshya, kubeshyera abandi, kuryarya, ibiganiro bibi, gusebanya, gukwiza urwango muri bene data, n'amagambo y'uburakari.
Imigani: 6:17-19 "Amaso y'ubwibone, ururimi rubeshya, amaboko avusha amaraso y'utariho urubanza, 18 Umutima ugambirira ibibi, Amaguru yihutira kugira urugomo, 19 Umugabo w'indarikwa uvuga ibinyoma, N'uteranya abavandimwe."
Matayo 15:19 "Kuko mu mutima w'umuntu ariho haturuka ibitekerezo bibi, kwica, gusambana, guheheta, kwiba, kubeshyera abandi, n'ibitutsi."
Abefeso 5:4 "Cyangwa ibiteye isoni, cyangwa amagambo y'ubupfu, cyangwa amashyengo mabi, kuko ibyo bidakwiriye; ahubwo mushime Imana."
Abefeso 4:29 "Ijambo ryose riteye isoni ntirigaturuke mu kanwa kanyu, ahubwo uko mubonye uburyo, mujye muvuga iryiza ryose ryo gukomeza abandi, kugira ngo riheshe abaryumva umugisha."
Ibyaha byibonekeza birimo gusambana, guheheta, kwiba, guhuguza, kwica, no kwiyandarika.
Matayo 15:19 "Kuko mu mutima w'umuntu ariho haturuka ibitekerezo bibi, kwica, gusambana, guheheta, kwiba, kubeshyera abandi n'ibitutsi."
Abagaratia 5:19-20 "Dore imirimo ya kamere iragaragara; ni iyi: gusambana, no gukora ibiteye isoni, n'iby'isoni nke, 20 gusenga ibishushanyo, no kuroga, no kwangana, no gutongana, n'ishyari, n'umujinya, n'amahane, no kwitandukanya, no kwirema ibice."
Uko dutekereza kuri aya moko uko ari ane, ni ngombwa kubireba dukurikije impamvu n'ingaruka z’icyaha Umwami yavuze kuri ibi mu bice bikurikira:
Matayo 12:34-37 "Mwa bana b'inshira mwe, mwabasha mute kuvuga amagambo meza, muri babi? Ibyuzuye mu mutima, nibyo akanwa kavuga. 35 Umuntu mwiza atanga ibyiza abikuye mu butunzi bwe bwiza, n'umuntu mubi atanga ibibi abikuye mu butunzi bwe bubi. 36 Kandi ndababwira yuko ijambo ry'imfa-busa ryose abantu bavuga bazaribazwa ku munsi w'amateka. 37 Amagambo yawe ni yo azagutsindishiriza, kandi n'amagambo yawe ni yo azagutsindisha."
Matayo 15:18-19 "Ariko ibiva mu kanwa biba bivuye mu mutima, nibyo bihumanya umuntu. 19 Kuko mu mutima w'umuntu ariho haturuka ibitekerezo bibi, kwica, gusambana, guheheta, kwiba, kubeshyera abandi, n'ibitutsi."
Ibyuzuye umutima bisesekara ku munwa. Muri Bibiliya, umutima ushobora kugereranywa n'intekerezo, amaranga-mutima, cyangwa ubwende, intekerezo, gukorwa ku mutima. Iyo dutekereje ibibi bitajyanye n'intekerezo za Kristo, tuvuga ari byo dukurikije. Ibyaha by'ururimi ni imbuto z'ibyaha byo mu mutima cyangwa imyifatire nkora-cyaha. Iyo twuzuye ibitekerezo bibi byo kwifuza, cyangwa ishyari, cyangwa uburakari, cyangwa ubwoba, bidutera kuryarya abandi, kwiyemera cyangwa kwivuga ibigwi, gushyira abandi hasi tubajora cyangwa kunegura, cyangwa se kuvuga mu buryo budahuje no kwizera, urukundo n'ibyiringiro.
N'ibitekerezo bibi rero bifite inkomoko cyangwa imizi. Bitondekanije muri Matayo 15:19 hamwe no kwica, gusambana, guheheta, kwiba, kubeshyera abandi, n'ibitutsi n'ibyaha by'"intekerezo mbi." Mu by'ukuri ibi byaha bindi biva mu bitekerezo bibi, ariko ibitekerezo bibi byo biva he? Menya ko muri Matayo 12:34-35 Umwami agereranya ibyuzuye umutima n'ubukire. Ubukire ni bwiza cyangwa bubi. Ubukire ni ikintu duha agaciro, ariko se kuki tubuha agaciro? Kubera ibyo dutekereza buzatumarira nko kugura ibyo twifuza cyangwa dukeneye.
Ndatekereza ko ibitekerezo bibi biva mu byiringiro bipfuye cyangwa ibibeshyo by'ibyo twizera. Iyo twifuza tukararikira ibyo abandi batunze, urugero, dutsindwa no gutekereza no kwizera ko dukeneye amahoro n'ibyishimo.
Iyo dutekereje dutyo, tuba twizeye uburiganya bwa Satani n'ubw'isi ko ibyishimo bizanwa n'ubwinshi bw'ibyo dutunze byaba kumenyekana, ibinezeza, umwanya, imbaraga, impano, cyangwa ibintu.
Gushyira ibi mu bikorwa mu buryo bworoshye bivuga ko, kugira ngo duhangane n'icyaha mu bugingo bwacu tugomba kwiga kurebera icyaha hejuru tukareba ku mizi yacyo biti ihi se ntituzigera tugira guhinduka kw'iteka gutangirira mu kwizera ko mu bugingo bwacu imbere. Ibyiyongereyeho bivugwa mo biri hepfo aha.
Imirongo y'ingenzi:
1 Yohana 1:8-10 "Ni tuvuga yuko ari nta cyaha dufite, tuba twishutse, ukuri kukaba kutari muri twe. 9 Ariko nitwatura ibyaha byacu, niyo yo kwizerwa kandi ikiranukira kutubabarira ibyaha byacu, no kutwezaho gukiranirwa kose. 10 Ni tuvuga yuko ari nta cyaha twakoze, tuba tuyise umunyabinyoma, kandi n'ijambo ryayo ntiriba riri muri twe."
Abaroma 8:31-34 "None ubwo bimeze bityo, tuvuge iki? Ubwo Imana iri mu ruhande rwacu, umubisha wacu ni nde? 32 Mbese ubwo itimanye Umwana wayo, ikamutanga ku bwacu twese, izabura ite kumuduhana n'ibindi byose? 33 Ni nde uzarega intore z'Imana? Ni Imana, kandi ari yo izitsindishiriza? 34 Ni nde uzaziciraho iteka? Ni Kristo Yesu, kandi ari we wazipfiriye; ndetse akaba yarazutse, ari iburyo bw'Imana, adusabira?"
Yohana 13:1-10 "Umunsi wa Pasika utarasohora, Yesu amenya yuko igihe cye gisohoye cyo kuva mu isi agasubira kuri Se. Urukundo yakunze abe bari mw'isi, nirwo yakomeje kubakunda kugeza imperuka. 2 Bakirya ibyo kurya bya n'ijoro, Satani yari yamaze koshya umutima wa Yuda Iskaryota mwene Simoni ngo amugambanire, 3 Yesu amenye ko Se amweguriye byose, kandi ko yavuye ku Mana, kandi ko asubira kuri yo; 4 ahaguruka aho yariraga, yiyambura umwitero, yenda igitambaro, aragikenyeza. 5 Aherako asuka amazi ku mbehe, atangira koza ibirenge by'abigishwa no kubihanaguza igitambaro akenyeje. 6 Nuko yegera Simoni Petero, nawe aramubaza ati: Data-buja, ni wowe unyoza ibirenge? 7 Yesu aramusubiza ati: Ibyo nkora ubu, ntubizi, ariko uzabimenya hanyuma. 8 Petero aramubwira ati: Reka! ntabwo nzemera na hato ko unyoza ibirenge. Yesu aramusubiza ati: Ni nta koza, ntacyo tuzaba duhuriyeho. 9 Simoni Petero aramubwira ati: Data-buja, noneho ntunyoze ibirenge byonyine, ahubwo unyuhagire n'amaboko, umese n'umutwe. 10 Yesu aramubwira ati: Uwuhagiwe nta kindi agomba keretse koga ibirenge, ngo abe aboneye rwose: namwe muraboneye, ariko si mwese."
Zaburi 32:1-5 "Hahirwa uwababariwe ibicumuro bye, ibyaha bye bigatwikirwa. 2 Hahirwa umuntu, Uwiteka atabaraho gukiranirwa, Umutima we ntubemo uburiganya. 3 Ngicecetse, amagufka yanjye ashajishwa no kuniha kwanjye umunsi ukira. 4 Kuko ukuboko kwawe ku manywa na n'ijoro kwandemereraga, Ibyuya byanjye bigahinduka nk'amapfa yo mu cyi. 5 Nakwemereye ibyaha byanjye, sinatwikiriye gukiranirwa kwanjye, Naravuze nti, Ndaturira Uwiteka ibicumuro byanjye: Nawe unkuraho urubanza rw'ibyaha byanjye."
Zaburi 51:1-13 "Mana, umbabarire ku bw'imbabazi zawe: Ku bw'imbabazi zawe nyinshi usibanganye ibicumuro byanjye. 2 Unyuhagire rwose gukiranirwa kwanjye, Unyeze unkureho ibyaha byanjye. 3 Kuko nzi ibicumuro byanjye, Ibyaha byanjye biri imbere yanjye iteka. 4 Ni wowe, ni wowe ubwawe, nacumuyeho, Nakoze icyangwa n'amaso yawe: Byabereye bityo kugira ngo uboneke k'ukiranuka n'uvuga, Kandi uboneke k'uboneye n'uca urubanza. 5 Dore, naremanywe gukiranirwa, Mu byaha ni mwo mama yambyariye. 6 Dore, ushaka ukuri ko mu mutima, Mu mutima hataboneka uzahamenyesha ubwenge. 7 Unyezeshe ezobu, ndera: Unyuhagire, ndaba umweru ndushe urubura. 8 Unyumvishe umunezero n'ibyishimo, Kugira ngo amagufa wavunnye yishime. 9 Hisha amaso yawe ibyaha byanjye Usibanganye ibyo nakiraniwe byose. 10 Mana, undememo umutima wera: Unsubizemo umutima ukomeye. 11 Ntunte kure yo mu maso yawe, Ntunkureho Umwuka wawe Wera. 12 Unsubizemo kunezezwa n'agakiza kawe; Unkomereshe umutima wemera. 13 Nibwo nzigisha inzira yawe abacumura, Abanyabyaha baguhindukirire."
Agakiza muri Kristo kaduha uburyo bwo guhangana n'icyaha mu buryo bunesha, ariko ntikadusonera ku ngorane z'icyaha no gushukwa na cyo. Imyifatire yacu n'ibyo twiyemeza ni (a) ukudakora icyaha (1 Yohana 2:1), no (b) kutagumya gukora icyaha ngo ubuntu busage (Abaroma 6:1 n'ikurikira). Kuba turi abantu, icyakora, tuzakomeza kujya ducumura tukiri muri ubu bugingo.
Ibi bivugwa neza muri 1 Yohana 1:8-2:2.
"Nituvuga yuko ari nta cyaha dufite, tuba twishutse, ukuri kukaba kutari muri twe. 9 Ariko nitwatura ibyaha byacu, ni yo yo kwizerwa kandi ikiranukira kutubabarira ibyaha byacu, no kutwezeho gukiranirwa kose. 10 Ni tuvuga yuko ari nta cyaha twakoze, tuba tuyise umunyabinyoma, kandi n'ijambo ryayo ntiriba riri muri twe. 2:1 Bana banjye bato, mbandikiriye ibyo, kugira ngo mudakora icyaha. Icyakora, ni hagira umuntu ukora icyaha, dufite Umurengezi kuri Data wa twese, ni we Yesu Kristo ukiranuka. 2 Uwo niwe mpongano y'ibyaha byacu, nyamara si ibyaha byacu gusa, ahubwo ni iby'abari mw'isi bose."
1 Yohana 2:1 "Bana banjye bato, mbandikiye ibyo, kugira ngo mudakora icyaha. Icyakora, ni hagira umuntu ukora icyaha, dufite Umurengezi kuri Data wa twese, niwe Yesu Kristo ukiranuka."
Abaroma 6:1-8 "Nuko tuvuge iki? Tugume gukora ibyaha ngo ubuntu busage? 2 Ntibikabeho! Mbese twebwe abapfuye ku byaha, twakomeza kuramira muri byo dute? 3 Ntimuzi yuko twese ababatirijwe muri Yesu Kristo, twabatirijwe no mu rupfu rwe? 4 Nuko rero, kubw'umubatizo twahambanywe na we mu rupfu rwe , kugira ngo, nk'uko Kristo yazuwe n'ubwiza bwa Data wa twese, abe ari na ko natwe tugendera mu bugingo bushya. 5 Ubwo twateranijwe na we gusangira urupfu nk'urwe, niko tuzaba duteranijwe na we gusangira kuzuka nk'ukwe. 6 Kandi tumenye iki, yuko umuntu wacu wa kera yabambanywe na we, kugira ngo umubiri w'ibyaha ukurweho, twe kugumya kuba imbata z'ibyaha: kuko uwapfuye aba atsindishirijwe ibyaha. 8 Ariko niba twarapfanye na Kristo, twizera yuko tuzabanaho na we."
None se, ni muti ki Imana itanga iyo ducumuye? Igice kizwi na bose cyo mu Isezerano Rishya ni 1 Yohana 1:8-2:1
Muri 1Yohana 1:8-10 hatwerekeza ku ngingo eshatu zikurikira zo kwihana: (a) Kwatura ko dutsindwa n'icyaha; (b) Kwatura ibyaha byihariye; (c) Kwatura imikorere y’icyaha. Izi ngingo uko ari eshatu ni zo tugiye kuvugaho.
Kubera ko ijambo nyamukuru aha ari kwatura, iri jambo risobanura iki? Ijambo ry'Ikigiriki ryo kwatura muri 1 Yohana 1:9 ni homologeo. Risobanurwa ngo "kuvuga ururimi rumwe", "kwikiriza, kwemera, kumvikana". Rituruka kuri homologos, “guhuza ibitekerezo.” Tugomba kumvikana n'Imana n'Ijambo ryayo ku byerekeye icyaha no kucyemera imbere y'Imana. Reka mbabwire ibintu bibiri birebana n’ubusobanuro bw’iri jambo:
(1) Kwatura ni ibyacu kureba by'ukuri icyaha uko kiri, ko kitwangiriza kikangiriza n'abandi, kigasuzuguza Imana, kikaba ari kibi n'uko kiri uko ntigikeneye gusa imbabazi z'Imana ngo dukomeze kugirana ubumwe nayo, ahubwo ni ukukirandura mu bugingo bwacu ku bw'imbaraga z'ubuntu bw'Imana. Ntidukwiriye gusuzugura icyaha. Tugomba kwanga icyaha nk'uko Imana icyanga.
Imigani 28:13-14 "Uhisha ibicumuro bye ntazagubwa neza; Ariko ubyatura akabireka, azababarirwa. 14 Hahirwa umuntu uhorana kubaha; Ariko uwinangira umutima azagwa mu byago."
(2) Kwatura ni ukutibabarira ubwacu ku bw'icyaha n'icyo Imana yita icyaha mu Ijambo ryayo. Dukunda akenshi kwanga kwemera ukuri kw'icyaha cyacu. Dukunda gutanga impamvu z'icyaha, kugihakana, cyangwa kugishyira ku bandi nk'uko Adamu na Eva babigenje igihe Imana yababajije mu Itangiriro 3:7-13.
Iyi myifatire ya kera iboneka neza mu mabango ane kuri atanu atangijwe n'amagambo "nituvuga" muri 1 Yohana 1:6-10. Menya ko hari ibintu bitatu muri 1 Yohana 1:8-10 tugomba kwemera. Bibiri bivugwa mu buryo bwo kwibeshya ngo, "nituvuga", (imirongo 8 na 10 ) ariko ibitandukanye n'ibyo ni ukwatura ukuri k'uko ibyaha byacu biri.
Yohana yandikirye abizera muri 1 Yohana ibyerekeranye n'ubumwe n'Umwami. Ijambo ry'Ikigiriki koinonia, risobanura "kwifatanya, gusangira, ubumwe, ubusabane." Mu kugendana n'Umwami mu kwizera, abizera basangira ubugingo bwe kandi bagendera mu mico ye no guhindurirwa gusa nawe. Muri 1 Yohana 2:1, 7 na 12, Yohana ahamagarana urukundo abasoma ibye ati, "bana banjye bato", "bakundwa" cyangwa "bana bato". Ntashidikanya ko bazi Umwami, kandi ko ibyaha byabo byababariwe, ahubwo ahangayikishijwe n'ubumwe no kugendana iteka kwabo n'Umwami.
Abizera bashobora kuvuga ko bafitanye ubumwe n'Imana (1 Yohana 1:6), ariko mu by'ukuri bagenda mu mwijima kubera kutemera guhangana n'icyaha. Yohana yandika yerekana igikwiriye gukomeza ubumwe no kwerekana gihamya y'ubumwe bw'ukuri.
Zaburi 57:5 "Mana, wishyire hejuru y'ijuru, Icyubahiro cyawe kibe hejuru y'isi yose."
Zaburi 58:3"Abanyabyaha batandukanywa n'Imana uhereye ku kuvuka kwabo: Iyo bavutse, uwo mwanya bariyobagiza bakabeshya."
Hariho icyakora itandukaniro hagati y'ubumwe, kuba umwana w'Imana ku bwo kuvuka ubwa kabiri mu kwizera Kristo, n'ubusabane, kugendana gicuti n'Umwami mu kwizera Kubera ububi bw'inyigisho z'ibinyoma zikomeza kwinjira mu mateka, bamwe bavuga ko bafitanye ubumwe n'Imana kandi ko batagira icyaha. Ibi bivuga ko ntacyo bishinja cyangwa ko nta bubasha bw'icyaha buba muri bo. Icyaha ni icyaha kandi cyerekana umurage w'icyaha cyangwa kwiyitaho.8 Yohana avuga ko abantu nk'abo bibeshya ubwabo, mu kuri ntibashobora kubeshya ubazi neza.
Ibitandukanye n'ibyo ni ukwatura no kwemera ko tugifite kamere y'icyaha iba muri twe. Kuvuka bundi bushya kuduha kamere nshya, ariko, ibitandukanye n'ibyo bamwe bigisha, ntabwo gukuraho burundu kamere ya kera y'icyaha iba muri twe. Imbaraga z’icyaha zirashegeshwa, ariko kamere yacyo iba igihari. Gusobanukirwa iri hame no kwemera ukuri kwaryo bidufasha kuba menge mu buryo duhangana na cyo mu kwizera umugambi w'Imana n'ubuntu twateganirijwe. Ntidushobora guhangana n'umwanzi tutazi ko ariho.
Abaroma 6:4-11"Nuko rero, ku bw'umubatizo twahambanywe na we mu rupfu rwe, kugira ngo, nk'uko Kristo yazuwe n'ubwiza bwa Data wa twese, abe ari na ko natwe tugendera mu bugingo bushya. 5 Ubwo twateranijwe na we gusangira urupfu nk'urwe, niko tuzaba duteranijwe na we gusangira kuzuka nk'ukwe. 6 Kandi tumenye iki, y'uko umuntu wacu wa kera yabambanywe na we, kugira ngo umubiri w'ibyaha ukurweho, twe kugumya kuba imbata z'ibyaha: Kuko uwapfuye aba atsindishirijwe ibyaha. 8 Ariko niba twarapfanye na Kristo, twizera yuko tuzabanaho na we, 9 kuko tuzi yuko Kristo, amaze kuzuka atagipfa; urupfu rukaba rutakimufiteho urutabi. 10 Urwo rupfu yapfuye, yarupfuye rimwe risa ku bw'ibyaha, ariko ubwo ariho, ariho ku bw'Imana. 11 Abe ariko namwe mwiyumvamo ko mwapfuye ku byaha, mukaba muriho ku Mana muri Kristo Yesu."
Abaroma 7:14-21 "Tuzi yuko amategeko ari ay'Umwuka: ariko njyewe ndi uwa kamere, ndetse naguriwe gutegekwa n'ibyaha. Sinzi ibyo nkora; kuko ibyo nshaka, atari byo nkora; ahubwo ibyo nanga, akaba ari byo nkora. 16 Ariko ubwo nkora ibyo ndashaka, nemera ko amategeko ari meza. 17 Nuko rero noneho si njye uba nkibikora, ahubwo ni icyaha kimbamo. 18 Nzi yuko muri njye, ibyo ni ukuvuga muri kamere yanjye, nta cyiza kimbamo: kuko mpora nifuza gukora icyiza, ariko kugikora nta ko; 19 kuko icyiza nshaka atari cyo nkora, ahubwo ikibi nanga akaba aricyo nkora. 20 Ariko ubwo nkora ibyo nanga , si njye uba nkibikora, ahubwo ni icyaha kimbamo. 21 Nuko rero, mbona yuko amategeko anyifuriza gukora ibyiza , nyamara ibibi bikaba ari byo bintanga imbere."
Abagalatiya 5:17-21 "Kuko kamere irarikira ibyo Umwuka yanga, kandi Umwuka yifuza ibyo kamere yanga: kuko ibyo bihabanye, nicyo gituma ibyo mushaka gukora atari byo mukora. 18 Ariko niba muyoborwa n'Umwuka, ntimuba mugitwarwa n'amategeko. 19 Dore imirimo ya kamere iragaragara; ni iyi: gusambana, no gukora ibiteye isoni, n'iby'isoni nke, 20 no gusenga ibishushanyo, no kuroga, no kwangana, no gutongana, n'ishyari, n'umujinya, n'amahane, no kwitandukanya, no kwirema ibice, 21 no kugomanwa, no gusinda, n'ibiganiro bibi, n'ibindi bisa bityo. Ndababwira hakiri kare, nk'uko nababwiye kera, yuko abakora ibisa bityo batazaragwa Ubwami bw'Imana."
Iyo tuzi ko kamere y'icyaha ikiri muri twe, twitegura kurushaho kuba menge ku bushobozi bw'ibyaha byihariye tugakenera kubyaturira Imana no guhangana na byo. Yohana aravuga ati, "Ariko nitwatura ibyaha byacu, Ni yo yo kwizerwa kandi ikiranukira kutubabarira ibyaha byacu no kutwezaho gukiranirwa kose" (1 Yohana 1:9)
"Ibyaha” mu murongo wa 9 riri mu bwinshi kandi mu Kigiriki rifite imbanzirizajambo. Mu murongo wa 8 ijambo “icyaha” riri mu buke nta mbanzirizajambo. Yohana arandika iby'icyaha runaka n'ibyaha byihariye Imana itwereka. Ntitugomba gusaba Umwami kutubabarira ibyaha gusa. Isengesho nk'iryo rikora ibintu bitatu:
(1)Ribumbira hamwe ibyaha byacu nta kureba ukuri kw'icyaha runaka mu bugingo bwacu.
(2) Riba uburyo bwo guhisha ibyaha byacu no kubyiyibagiza.
(3) Ritubera inzitizi zo guhangana n'ibyaha byihariye no kugera ku kibitera binyuze mu kwizera amahame y'Ibyanditswe Byera.
"Kwatura" iri mu ndagihe ikomeza mu Kigiriki. Ibi ni byo bita indagihe yisubiramo. Yerekeye igikorwa gikomeza kandi cyisubiramo nk'icy'inkorora itavuvuka. Mu buryo bwisubiramo,tumenye icyaha, bityo tukaba tugomba muri uwo mwanya kucyatura no gushakira mu murimo w'Umwuka w'Imana n'amahame y'Ijambo ryayo imbaraga zo kunesha icyaha twishingikirije imbabazi z'Imana.
Isezerano ni uko Imana ari iyo kwizerwa kandi ikiranukira (idaca urwa kibera) kutubabarira no kutwezaho gukiranirwa kwose. Nitwatura ibyaha byacu mu kuri tutibabarira, Imana ni iyo kwizerwa buri gihe iratubabarira. Itugarura mu bumwe na yo. Icyaha kizwi gishavuza Umwuka (Abefeso 4:30) kandi kizimya imbaraga ze (1 Abatesalonike 5:19). Icyaha kizwi ni uburyo bwo kutiyegurira kuyoborwa n'Imana, gikuraho ubumwe, kikabera inzitizi kugendera mu Mwami kwacu (reba Yesaya 59:1-2)
Abefeso 4:30 "Kandi ntimuteze agahinda Umwuka Wera w'Imana wabashyiriweho kuba ikimenyetso, kugeza ku munsi wo gucungurwa"
1 Abatesalonike 5:19 "Ntimukazimye Umwuka w'Imana,"
Yesaya 59:1-2 "Dore ukuboko kw'Uwiteka ntikwaheze ngo ananirwe gukiza; n'ugutwi kwe ntikwapfuye ngo ananirwe kwumva. 2 Ahubwo gukiranirwa kwanyu ni ko kwabatandukanije n'Imana yanyu, n'ibyaha byanyu ni byo biyitera kubima amaso, ikanga no kumva."
Icyakora, nubwo Imana itunganye kandi yera, ifite ububasha bwo kutubabarira no kudusubiza mu bumwe na yo kubera umurimo wuzuye wa Kristo, Umuvugizi wacu, iyo twatuye ibyaha.
1 Yohana 2:1-2 "Bana banjye bato, mbandikiriye ibyo, kugira ngo mudakora icyaha. Icyakora, ni hagira umuntu ukora icyaha, dufite Umurengezi kuri Data wa twese, ni we Yesu Kristo ukiranuka. 2 Uwo ni we mpongano y'ibyaha byacu, nyamara si ibyaha byacu gusa, ahubwo ni iby'abari mw'isi bose."
Ibyaha byonyine dushobora kwatura ni ibyo tuzi, ariko nk'uko muri 1 Yohana 1:8 na 10 havuga, kuva tukiri muri ubu bugingo ntidushobora kuba indakemwa cyangwa ngo tubeho nta cyaha. Tuzahorana ibyo tugomba guhindura. Mu yandi magambo, tuzahorana ibyaha tutazi. Isezerano ni uko, uko twatura ibyaha byacu tuzi kandi tugashaka by'ukuri kugendana n'Umwami, ntatubabarira ibyaha twatura gusa ahubwo atwozaho ibyaha byose (n’ibyo tutazi) maze ubumwe bugakomeza.
Kutweza bishobora kuvuga guhindura kuzanwa no kwatura kuko biduhesha guhangana n'icyaha no gushaka ubumwe n'imbaraga z'Imana.
Zaburi 32:5 "Nakwemereye ibyaha byanjye, sinatwikiriye gukiranirwa kwanjye, naravuze nti, ndaturira Uwiteka ibicumuro byanjye: na we unkuraho urubanza rw'ibyaha byanjye. Sela."
Kugendera mu bumwe n'Imana ni ukugendera mu mucyo (1 Yohana 1:7), kandi ibi bivuga kugendera mu mucyo w'Ijambo ry'Imana. Bibiliya ni nk'inkota n'umucyo umurikira imigendere yacu (reba Abaheburayo 4:12; Zaburi 119:105, 130). Aya magambo yombi (inkota n'umucyo) yerekana ububasha bwa Bibiliya bwo kugaragaza no gutangaza icyaha n'uburyo bunyuranye dukosereza Umwami n'abantu.
Abaheburayo 4:12 "Kuko Ijambo ry'Imana ari rizima, rifite imbaraga, kandi rikagira ubugi buruta ubw'inkota zose, rigahinguranya, ndetse kugeza ubwo rigabanya ubugingo n'umwuka, rikagabanya ingingo n'umusokoro, kandi rikabangukira kugenzura ibyo umutima wibwira, ukagambirira."
Zaburi 119:105 "Ijambo ryawe ni itabaza ry'ibirenge byanjye, ni umucyo umurikira inzira yanjye."
Zaburi 119:130 "Guhishurirwa amagambo yawe kuzana umucyo, guha abaswa ubwenge."
2 Timoyeyo 3:16 "Ibyanditswe Byera byose byahumetswe n'Imana, kandi bigira umumaro wo kwigisha umuntu, no kumwemeza ibyaha bye, no kumutunganya, no kumuhanira gukiranuka."
Abefeso 5:8-17 "Kuko kera mwari umwijima, none mukaba muri umucyo mu Mwami wacu. Nuko mugende nk'abana b'umucyo, 9 kuko imbuto z'umucyo ari ingeso nziza zose no gukiranuka n'ukuri. 10 Mushakashake uko mwamenya ibyo Umwuka ashima. 11 Ntimukifatanye n'imirimo y'ab'umwijima itagira umumaro ahubwo muyihane, 12 kuko ibikorwa na bo rwihishwa biteye isoni no kubivuga. 13 Ariko byose, iyo bitangajwe n'umucyo, na byo ubwabyo bihinduka umucyo, kuko ikimurikiwe n'umucyo cyose gihinduka umucyo. 14 Ni cyo gituma bivugwa ngo: usinziriye we, kanguka uzuke, Kristo abone uko akumurikira. 15 Nuko mwirinde cyane uko mugenda, mutagenda nk'abatagira ubwenge, ahubwo mugende nk'abanyabwenge, 16 mucunguze uburyo umwete, kuko iminsi ari mibi. 17 Nuko ntimukabe abapfu, ahubwo mumenye icyo Umwami wacu ashaka."
Bamwe, icyakora, bavuga ko batakoze icyaha. Ibi ni uguhakana ko batigeze bakora icyaha cyangwa kuvuga ko bahagaritse gukora icyaha runaka mu bugingo bwabo, ni ukuvuga, guhora bakora icyaha. Duhereye ku gihe cy'inshinga yo muri 1 Yohana 1:10 (itondaguye mu gihe cyashize kandi ikaba yerekeye igikorwa n'ingaruka zihoraho mu ndagihe ubirebeye k'uvuga) ibi bya nyuma ni byo bivugwa. Ingaruka z'ibintu nk'ibyo ni ugupfukirana umurimo wemeza (abantu ibyaha) w'Ijambo n'Umwuka w'Imana.
Imirongo y'ingenzi:
1 Yohana 2:1 "Bana banjye bato, mbandikiye ibyo, kugira ngo mudakora icyaha. Icyakora, ni hagira umuntu ukora icyaha, dufite Umurengezi kuri Data wa twese, niwe Yesu Kristo ukiranuka."
Imigani 28:13-14 "Uhisha ibicumuro bye ntazagubwa neza; Ariko ubyatura akabireka, azababarirwa. 14 Hahirwa umuntu uhorana kubaha; Ariko uwinangira umutima azagwa mu byago."
Muri 1 Yohana 2:1 herekana intego Yohana yari afite mu mutwe. Nk'uko byavuzwe haruguru, kwatura bidufasha guhagarika icyaha. Hagenewe kudufasha guhangana n'icyaha no gushaka ubumwe n'imbaraga z'Imana. Impamvu yo kwatura ntigomba kuba urwitwazo, ni ukuvuga ngo, "Nshobora gukora icyaha uko nshatse kuko nshobora kucyihana iteka." Kwitwara gutyo gutera ibintu byinshi bibi:
(1) Gutera gusuzugura icyaha kukabuza kubona ubushobozi bubi bwacyo n'ingaruka ziteye ubwoba ku bwiza bw'Imana, ku buhamya bwacu, kuduhenebereza ubwacu, ku mibanire yacu n'abandi, no ku ngororano z'iteka.
(2) Gutera kubura impamvu yo kwatura. Twatura icyaha ngo duhagarike ububi bwacyo no kugarura ubusabane n'imbaraga z'Imana mu bugingo bw'umuntu. Icyaha gitera agahinda kandi kikazimya imbaraga z'Umwuka; kwatura kutugarurira ubusabane n'Imana bityo tukongera kugendera mu kwizera n'imbaraga zayo.
(3) Gutera kwirengagiza intego y'Imana yo kuduhindura mw'ishusho y'Umwana wayo. Ibyishimo n'amahoro by'ukuri ntibiboneka mu mibereho y'icyaha, biboneka gusa mu kumenya Kristo n'ubumwe na We.
(4) Gutera kwirengagiza cyangwa kwiyibagiza ibihano by'Imana.
Abaheburayo 12:5-11 "Kandi mwibagiwe kwa guhugura kubabwira nk'abana ngo: Mwana wanjye, ntugasuzugure igihano Uwiteka ahana, kandi ntugwe isari, nagucyaha. 6 Kuko uwo Uwiteka akunze, ari we ahana, kandi akubita ibiboko abo yemera bose ko ari abana be. 7 Ni mwihanganira ibihano, muba mugaragaje ko muri abana b'Imana. Mbese ni mwana ki udahanwa na se? 8 Ariko niba mudahanwa nk'abandi bose, noneho muba muri ibibyarwa, mutari abana nyakuri. 9 Ko dufite ba data batubyaye ku mubiri, bakaduhana, na twe tukabubaha: ntidukwiriye cyane kugandukira Se w'Imyuka tugahoraho? 10 Kuko ba bandi baduhanaga iminsi mike nk'uko byari bibabereye byiza, naho uwo aduhanira kugira ngo bitubere byiza, dusangire kwera kwe. 11 Nta gihano kinezeza ugihanwa, ahubwo kimutera umubabaro, ariko rero hanyuma cyera imbuto zo gukiranuka guhesha amahoro abamenyerejwe na cyo."
Zaburi 32:1-5 "Hahirwa uwababariwe ibicumuro bye, ibyaha bye bigatwikirwa. 2 Hahirwa umuntu Uwiteka atabaraho gukiranirwa, umutima we ntubemo uburiganya. 3 Ngicecetse, amagufka yanjye ashajishwa no kuniha kwanjye umunsi ukira. 4 Kuko ukuboko kwawe ku manywa na nijoro kwandemereraga, ibyuya byanjye bigahinduka nk'amapfa yo mu cyi. Sela. 5 Nakwemereye ibyaha byanjye, sinatwikiriye gukiranirwa kwanjye, naravuze nti, ndaturira Uwiteka ibicumuro byanjye: na we unkuraho urubanza rw'ibyaha byanjye. Sela."
Imirongo y’ingenzi:
1 Yohana 2:1-2 "Bana banjye bato, mbandikiriye ibyo, kugira ngo mudakora icyaha. Icyakora, ni hagira umuntu ukora icyaha, dufite Umurengezi kuri Data wa twese, ni we Yesu Kristo ukiranuka. 2 Uwo niwe mpongano y'ibyaha byacu, nyamara si ibyaha byacu gusa, ahubwo ni iby'abari mw'isi bose."
Abaroma 8:31-34 "None ubwo bimeze bityo, tuvuge iki? Ubwo Imana iri mu ruhande rwacu, umubisha wacu ni nde? 32 Mbese ubwo itimanye Umwana wayo, ikamutanga ku bwacu twese, izabura ite kumuduhana n'ibindi byose? 33 Ni nde uzarega intore z'Imana? Ni Imana, kandi ari yo izitsindishiriza? 34 Ni nde uzaziciraho iteka? Ni Kristo Yesu, kandi ari we wazipfiriye; ndetse akaba yarazutse, ari i buryo bw'Imana, adusabira?"
Intego y'inyigisho zo muri 1 Yohana ni ukugira ngo tudacumura; nyamara ukuri ni uko tugicumura. Iyo ducumuye, dufite Yesu Kristo ari we gisubizo kizira inenge kuri twe, uri iburyo bwa Se. Kuba ari igisubizo kizira inenge byerekanwa n'ubusobanuro butatu:
Iri jambo ry'Ikigiriki parakletos risobanura "uwunganira umuburanyi." Nubwo igitekerezo cy' "umwunganizi" cyangwa "uburanira undi" cyari kidasanzwe 9, aha ni cyo gisobanuro, cyane cyane nk'uko Pawulo abyigisha mu Baroma 8:34. Nk'umuvugizi wacu cyangwa utuburanira, iyo turezwe na Satani (Ibyahishuwe 12:10), atangaza imbabazi twagiriwe no gukiranuka duhagararamo imbere y'Imana tubitewe n'uko we ubwe yapfuye mu cyimbo cyacu agahanishwa igihano cyari gikwiriye ibyaha byacu (Abaroma 8:34). Muri Luka 22:31-32 naho havuga uburyo uko kutuvuganira kwe gukora.
Abaroma 8:34 "Ni nde uzaziciraho iteka? Ni Kristo Yesu, kandi ari we wazipfiriye; ndetse akaba yarazutse, ari i buryo bw'Imana, adusabira?"
Ibyahishuwe 12:10 "Numva ijwi rirenga rivugira mu ijuru riti: noneho agakiza karasohoye, gasohoranye n'ubushobozi n'ubwami bw'Imana yacu n'ubutware bwa Kristo wayo: kuko umurezi wa bene Data ajugunywe hasi, wahoraga abarega ku manywa na nijoro imbere y'Imana yacu."
Luka 22:31-32 "Kandi Umwami Yesu aravuga ati: Simoni, Simoni, dore Satani yabasabye kugira ngo abagosore nk'amasaka; 32 ariko weho ndakwingingiye ngo ukwizera kwawe kudacogora, nawe numara guhinduka, ukomeze bagenzi bawe."
Ibi byerekana uko Kristo ari Imana-Muntu (Imana y'ukuri itagabanutseho, umuntu utagira icyaha) kuburyo bwo gufata umwanya wacu nk'inshungu yacu ku musaraba no kutuvuganira nk'umuvugizi wacu udusabira, n'umufasha wacu.
Niba hari uwizera wibaza icyo yakwishingikirizaho ngo abone imbabazi z'Imana cyangwa agatekereza ko icyaha ari kibi cyane ngo Imana ikibabarire, igisubizo kiri muri aya magambo akurikira:
Yesu Kristo ni igitambo gikuraho ibyaha by’abakristo kimwe n’ ibyaha by'isi yose. Mu kuvuga ibi,Yohana yasobanuraga neza uko Kristo yapfiriye buri wese (reba 2 Abakorinto 5:14-15, 19; Abaheburayo 2:9). Ibi ntibivuga ko buri wese azakizwa. Bivuga ahubwo ko uwo ari we wese wumva Ubutumwa Bwiza ashobora gukizwa abishatse (Ibyahishuwe 22:17). Icyo Yohana yerekana ni ukwibutsa abasoma ibye iby'ubwiza buhebuje by' "igitambo gikuraho ibyaha" cya Kristo kugira ngo abizeze ko kubavugira bihuje neza no kwera kw'Imana." 10
Imirongo y'ingenzi:
1 Abakorinto 10:13 "Nta kigeragezo kibasha kubageraho kitari rusange mu bantu; kandi Imana ni iyo kwizerwa, kuko itazabakundira kugeragezwa ibiruta ibyo mushobora, ahubwo hamwe n'ikibagerageza izabacira akanzu, kugira ngo mubone uko mubasha kucyihanganira."
Zaburi 32:6-7 "Ni cyo gituma umukunzi wawe wese akwiriye kugusengera igihe wabonerwamo: Ni ukuri umwuzure w'amazi y'isanzure ntuzamugeraho. 7 Ni wowe bwihisho bwanjye, uzandinda amakuba n'ibyago, uzangotesha impundu zishima agakiza. Sela."
Abaroma 6:1-14 "Nuko tuvuge iki? Tugumye gukora ibyaha ngo ubuntu busage? 2 Ntibikabeho! Mbese twebwe abapfuye ku byaha, twakomeza kuramira muri byo dute? 3 Ntimuzi yuko twese ababatirijwe muri Yesu Kristo, twabatirijwe mu rupfu rwe? 4 Nuko rero, ku bw'umubatizo twahambanywe na we mu rupfu rwe, kugira ngo, nk'uko Kristo yazuwe n'ubwiza bwa Data wa twese, abe ari ko na twe tugendera mu bugingo bushya. 5 Ubwo twateranijwe na we gusangira urupfu nk'urwe, ni ko tuzaba duteranijwe na we gusangira kuzuka nk'ukwe. 6 Kandi tumenye iki, yuko umuntu wacu wa kera yabambanywe na we, kugira ngo umubiri w'ibyaha ukurweho, twe kugumya kuba imbata z'ibyaha: 7 kuko uwapfuye aba atsindishirijwe ibyaha. 8 Ariko niba twarapfanye na Kristo, twizera yuko tuzabanaho na we, 9 kuko tuzi yuko Kristo, amaze kuzuka, atagipfa; urupfu rukaba rutakimufiteho urutabi. 10 Urwo rupfu yapfuye, yarupfuye rimwe risa ku bw'ibyaha, ariko ubwo ariho, ariho ku bw'Imana. 11 Abe ari ko na mwe mwiyumvamo ko mwapfuye ku byaha, mukaba muriho ku Mana muri Kristo Yesu. 12 Noneho ntimukimike ibyaha mu mibiri yanyu izapfa, ngo mwumvire ibyo irarikira. 13 Kandi ntimuhe ibyaha ingingo zanyu kuba intwaro zo gukiranirwa: ahubwo mwitange, mwihe Imana nk'abazuke, n'ingingo zanyu muzihe Imana kuba intwaro zo gukiranuka. 14 Ibyaha ntibikabategeke, kuko mudatwarwa n'amategeko, ahubwo mutwarwa n'ubuntu."
Reba Abagalatiya 5:16-26; Abefeso 5:15-20; Abakolosayi 3:1-16.
Kubera ko ubushake n'intego by'Imana ari uko tudakora icyaha, twagira dute ngo tuneshe icyaha? Aha turimo kuvuga ibyerekeye ibyo kunesha kw'Imana kw'ikigeragezo n'imibereho y'icyaha cyangwa ubugingo buneshwa n'icyaha umukristo ashobora kugira igihe cyose. Kubera ibigeragezo byinshi, abizera bashobora kwibaza uko bashobora gutsinda ibigeragezo. Cyangwa kubera kuneshwa kenshi, bashobora kwibaza niba koko bashobora guca ingeso yabananiye mu bugingo bwabo bwose. Ku bw'ubuntu bw'Imana, ubumwe bw'umwizera na Kristo, ndetse n’imbaraga z’Umwuka wa Kristo, igisubizo ni “yego.”
1 Abakorinto 10:13 ni igice gikwiriye mu gusubiza ibi bibazo no kuduha isezerano ritangaje. Hatwigisha ibintu bitatu by’ingenzi byerekeye gushukwa hamwe n’ibyo Imana yaduteganirije.
Mu magambo ngo, "nta kigeragezo kibasha kubageraho kitari rusange mu bantu, "Pawulo nta bwo avuga ko ubwo twese duhura n'ibigeragezo dukwiriye kubyijugunyamo. Erega turi abantu buntu. Uyu murongo si urwitwazo rwo kwishyira mu bigeragezo. Rimwe na rimwe abantu bagira ibyaha byabo urwitwazo bavuga ngo, ni ko nteye. Kubera ko ari ko nteye, sinshobora kubireka. Imana iriho ishaka uburyo twahindura uko duteye kandi uko guhinduka ni twe gufitiye akamaro. Ihorana ku mutima ko twagira imibereho myiza!
Mbere na mbere, Intumwa iratwemeza ko kugeragezwa atari ukwacu gusa. Ntituri twenyine mu ntambara turwana n'icyaha. Abandi bahuye n'ibimeze bityo maze batabarwa n'Imana. Ibigeragezo byacu byose ni rusange mu bantu, ubwo rero ntidushobora kwihisha inyuma y'uko ibyacu bitandukanye ngo tubigire urwitwazo rw'ibyaha byacu ngo birihariye. Hari uguhumurizwa gukomeye mu kumenya ko n'abandi bahuye n'ibimeze nk'ibyacu ndetse wenda bikaze birushaho, amaze bakabyihanganira kubera imbaraga no kwiringirwa by'Imana.
Abaheburayo 11:2-12 "Icyatumye aba kera bahamywa neza ni uko bari bagufite. 3 Kwizera ni ko kutumenyesha yuko isi yaremwe n'Ijambo ry'Imana, ni cyo cyatumye ibiboneka bitaremwa mu bigaragara. 4 Kwizera ni ko kwatumye Abeli aha Imana igitambo kiruta icya Kaini kuba cyiza, ni na ko kwamuhaye guhamywa ko ari umukiranutsi, ubwo Imana yahamyaga ko amaturo ye ari meza, kandi ni ko kwatumye na none akivuga, nubwo yapfuye. 5 Kwizera ni ko kwatumye Enoki yimurirwa mu ijuru ngo adapfa, kandi ntiyaboneka kuko Imana yamwimuye; kuko yahamijwe atarimurwa yuko yanejeje Imana, 6 ariko utizera ntibishoboka ko ayinezeza: kuko uwegera Imana akwiriye kwizera yuko iriho, ikagororera abayishaka. 7 Kwizera ni ko kwatumye Noa atinya Imana, amaze kuburirwa na yo iby'ibitaraboneka, akabaza inkuge yo gukiza abo mu nzu ye, ni yo yacishije iteka ry'abari mu isi, aragwa gukiranuka kuzanwa no kwizera. 8 Kwizera ni ko kwatumye Aburahamu yumvira Imana imuhamagariye kujya aho yari agiye kuragwa: nuko agenda, atazi iyo ajya. 9 Kwizera ni ko kwatumye aba umusuhuke mu gihugu yasezeranijwe, akaba nk'umushyitsi muri cyo, akabana mu mahema na Isaka na Yakobo, abaraganywe na we ibyo byasezeranijwe; 10 kuko yategerazaga umudugudu wubatswe ku mfatiro, uwo Imana yubatse, ikawurema. 11 Kwizera ni ko kwatumye Sara abashishwa gusama inda, nubwo yari acuze, kuko yatekereje ko Iyasezeranije ari iyo kwizerwa. 12 Ni na cyo cyatumye umuntu umwe (kandi yari ameze nk'intumbi) akomokwaho n'abangana n'inyenyeri zo ku ijuru kuba nyinshi, kandi bangana n'umusenyi uri mu kibaya cy'inyanja kutabarika."
Nuko rero, icya mbere Pawulo yatuburiye ni uko ibigeragezo ari rusange. Maze, ashingiye ku kwiringirwa kw'Imana, atwereka ibindi bintu bibiri dukwiriye kumenya kubyerekeye Umwami mu bigeragezo ibyo ari byo byose.
Imana ntizadukundira kugeragezwa ibiruta ibyo dushobora kwihanganira (1 Abakorinto 10:13-14). Izi aho intege-nke zacu ziba, aho gukomera kwacu kugarukira, n'ibyo twihariye mu bugingo bwacu bwa buri gihe. Iturinda ibigeragezo byose tutabasha. Iyo ikigeragezo kije dushobora kutakibasha, atari uko tutagishoboye, ahubwo ari ukubera ko tuvuga ngo ntitwagishobora. Biterwa n’uko dusuzugura imigisha yacu cyangwa kubera ko tutitonze mu migendere yacu n'Imana ya buri munsi.
1 Abakorinto 10:13-14 "Nta kigeragezo kibasha kubageraho kitari rusange mu bantu; kandi Imana ni iyo kwizerwa, kuko itazabakundira kugeragezwa ibiruta ibyo mushobora, ahubwo hamwe n'ikibagerageza izabacira akanzu, kugira ngo mubone uko mubasha kucyihanganira. 14 Nuko rero, bakundwa, nimuzibukire kuramya ibishushanyo."
Ibi nanone bivuga ko iyo ibigeragezo bije, uretse gusuzugura ubushobozi Imana iduha: (a) twabishobora ku bw'ubuntu bw'Imana kandi (b) Umwami, nubwo atatugerageresha icyaha, yemera ko kitugeraho ku bw'imigambi ye. Imana igabanya ibigeragezo yemerera kugera mu bugingo bwacu.
Yakobo 1:13 "Umuntu niyoshywa gukora ibyaha, ye kuvuga ati: Imana ni yo inyoheje; kuko bidashoboka ko Imana yoshywa n'ibibi, cyangwa ngo na yo igire uwo ibyohesha."
Ibi ntibivuga ko dukwiye gushyira Umwami iruhande ngo twibagirwe ibitureba byerekeranye n'ibigeragezo. Urugero, tubwirwa mu Byanditswe Byera:
(1) Guhunga ibigeragezo bimwe. Reba igisubizo cya Yosefu igihe yageragejwe n'umugore wa Potifari mu Itangiriro 39:1-12.
1 Timoyeyo 6:11 "Ariko wehoho, muntu w'Imana, ujye uhunga ibyo: ahubwo ukurikize gukiranuka, kubaha Imana, kwizera, urukundo, kwihangana, n'ubugwaneza."
2 Timoyeyo 2:22 "Nuko uhunge irari rya gisore, ahubwo ukurikize gukiranuka no kwizera n'urukundo n'amahoro, ufatanije n'abambaza Umwami wacu bafite imitima iboneye."
(2) Gusengera Ibigeragezo.
Matayo 6:13 "Ntuduhane mu bitwoshya, ahubwo udukize Umubi; (kuko ubwami n'ubushobozi n'icyubahiro ari ibyawe, none n'iteka ryose. Amen)."
(3) Ko tutagomba kugerageza Umwami. Tugerageza Umwami mu kutizera, mu kutiringira imbaraga n'ubufasha bye, no kutagira icyo twitaho, kutarindwa, cyangwa kutitonda.
Gutegeka 6:16 "Ntimukagerageze Uwiteka Imana yanyu, nk'uko mwayigeragereje i Masa."
Matayo 4:6 "Aramubwira ati: niba uri Umwana w'Imana; ijugunye hasi; kuko handitse ngo: izagutegekera abamarayika bayo, bakuramire mu maboko yabo, ngo udakubita ikirenge ku ibuye."
(4) Ni iby'ubwenge iteka kwirinda ibigeragezo bitari ngombwa. Ntitugomba na rimwe gutekereza Umwami uko atari cyangwa kumugerageza dukina n'umuriro. Iyo tubikoze, turashya.
Imigani 5:8 "Cisha inzira yawe kure y'uwo mugore; kandi ntiwegere umuryango w'inzu ye;"
Imigani 7:6-20 "Nari mpagaze ku tubumbano tw'idirishya ry'inzu yanjye; ndunguruka; 7 Nuko ndeba mu baswa, nitegereje mu basore, mbona umusore utagira umutima; 8 Anyura mu nzira ikikiye ikibero cy'inzu ya malaya; nuko ayembayemba, ajya ku nzu ye, 9 Ari mu kabwibwi, bugorobye, ageza mu mwijima w'igicuku. 10 Maze umugore amusanganira, yambaye imyambaro y'abamalaya, kandi afite umutima w'ubucakura; 11 Ni umugore usamara, kandi ntiyifata; ibirenge bye ntibiregama mu nzu ye. 12 Rimwe aba ari mu mayira, ubundi aba ari mu maguriro; kandi ategera mu mahuriro y'inzira yose. 13 Nuko aramufata, aramusoma, avugana na we adafite imbebya, ati: 14 Mfite ibitambo by'uko ndi amahoro; uyu munsi nahiguye imihigo yanjye. 15 Ni cyo gitumye nza kugusanganira, nshaka cyane kureba mu maso hawe; none ndakubonye. 16 Uburiri bwanjye nabushasheho ibidarafu byoroshye, bidozeho amabara y'ubudodo bwo mu Egiputa. 17 Uburiri bwanjye nabuminjagiyeho ibihumura neza, ishangi n'umusagavu na mudarasini. 18 Ngwino dusohoze urukundo rwacu tugeze mu gitondo, twinezeze mu by'urukundo; 19 Kuko umugabo wanjye atari imuhira; yazindukiye mu rugendo rwa kure. 20 Yajyanye uruhago rw'impiya; kandi azagaruka mu mboneko z'ukwezi gutaha."
1 Abakorinto 10:13 "Nta kigeragezo kibasha kubageraho kitari urusange mu bantu; kandi Imana ni iyo kwizerwa, kuko itazabakundira kugeragezwa ibiruta ibyo mushobora, ahubwo hamwe n'ikibagerageza izabacira akanzu, kugira ngo mubone uko mubasha kucyihanganira."
Ijambo "hamwe" ni iry'ingenzi muri iri sezerano. Ibi bitwigisha ko iyo tugendana n'Umwami twiringira ibyo yaduteganirije, ni ukuvuga, kutamutekereza uko atari (kumufata uko tubonye), cyangwa kumugerageza, ko ibigeragezo n'aho kubihungira bijyana iteka. Nta kigeragezo kitagira aho guhungirwa, uretse iyo ntacyo twitayeho.
Mumenye na none ko umurongo uvuga uti "akanzu" si "ubuhungiro." Ndakeka ko iyi ari imbuzi ku byo gushaka ibisubizo by'ibigeragezo bitari ibyo muri Bibiliya. Akanzu kerekeye k'uburyo bw'Imana bwo guhangana n'ibibazo by'ubugingo nk'uko bivugwa mu Ijambo ry'Imana.
Zaburi 119:45 "Kandi nzagendana umudendezo kuko njya ndondora amategeko wigishije."
Zaburi 119:133 "Ujye utunganya intambwe zanjye mu Ijambo ryawe; gukiranirwa kose kwe kuntegeka."
Zaburi 119:165 "Abakunda amategeko yawe bagira amahoro menshi; nta kigusha bafite."
Imigani 3:5-6 "Wiringire Uwiteka n'umutima wawe wose, we kwishingikiriza ku buhanga bwawe; 6 Uhore umwemera mu migendere yawe yose, na we azajya akuyobora inzira unyuramo."
Imigani 14:12 "Hariho inzira itunganiye umuntu, ariko iherezo ryayo ni inzira z'urupfu."
Ijambo "akanzu" mu Kigiriki ni ekbasin risobanurwa ngo "uburyo bwo guhunga." Rikoreshejwe kabiri gusa mu Isezerano Rishya, hano no mu Baheburayo 13:7. Mu Baheburayo risobanurwa ngo "ingingo, imbuto, ingaruka." No mu bindi byanditswe bitari Bibiliya ni ko risobanurwa. Bifite ubusobanuro bw'ingirakamaro. Mu gice cyo mu Baheburayo rikoreshejwe nk'ingaruka y'uburyo bw'ubugingo. Iyo ngaruka ni imico y'Imana - ingaruka yo kugendana n'Imana - imbuto z'abantu bamara igihe mu Ijambo ry'Imana bagendana n'Umwami mu kwizera.
Ahari ibi bitwigisha ikintu ku busobanuro bwa ekbasin muri 1 Abakorinto 10:13. Uburyo bwacu bwo gutabarwa cyangwa uburyo bw’akanzu buva mu bigeragezo si ingaruka z'ikintu kimwe cyangwa se gutabarwa kwihuse nk’uko umuntu avavanurwa mu muriro. Nubwo rimwe na rimwe ibyo bibaho, iryo si ryo sezerano hano cyangwa se ngo ibe ari yo njyana. Ibi bivugwa mu ijambo rya nyuma, "kwihangana." Si ukudukura cyangwa kutwarura mu bigeragezo Imana idusezeranya, ahubwo ni ubushobozi bwo kubyihanganira. Ni ubushobozi bwo guhangana n'ibigeragezo nta gucumura.
Muri make, ibi bitwigisha ibintu bibiri ku birebana n'ibigeragezo byacu:
(1) "Akanzu" ubwako ni imbuto z'ikindi kintu. Ni ingaruka zo gukomera ku mahame yo mu Ijambo ry'Imana buri munsi. Uko dukura kandi uko turushaho kwegera Umwami mu mibereho yacu ni ko turushaho kugira ubushobozi bwo guhangana n'ibigeragezo.
(2) "Akanzu" gasobanura ubushobozi bwo guhangana n'ibigeragezo, si ukubivanaho byanze bikunze, nubwo ubushobozi bwo guhangana n'ibigeragezo akenshi bivuga ubushobozi bwo kwirinda ibigeragezo. Kandi iyo tutabishoboye, tuba tugomba kubihunga.
Ibi na none bishyigikiwe n'ibango rya nyuma ry'uyu murongo risobanura icyo ekbasin, "akanzu" bivuga "kugira ngo mubone uko mubasha kucyihanganira." Bibiliya nyinshi zanditswe mu buryo butandukanye zisobanura ibi nk'ibango ry'umugambi cyangwa ingaruka. Mu yandi magambo, Imana itanga akanzu kugira ngo dushobore kwihanganira ibigeragezo tutaneshwa. Ahari uburyo burushijeho kuba bwiza bwo gusobanukirwa iri bango ni ubusobanuro butubwira icyo akanzu ari cyo, "ububasha bwo kwihangana." 11
Abanditse Bibiliya yitwa NEB bashobora kuba bari bafite ibi mu mutwe igihe basobanuraga ibi ngo, "uko mubasha kucyihanganira." Twashobora kurisobanura tuti "akanzu, kubashisha kwihanga.na" Icya nyuma, "akanzu" ni imbuto, ingaruka zo kugendana n'Umwami ari na byo bubasha bwo kwihanganira cyangwa guhangana n'ibigeragezo.
Imana ku bw'ubuntu bwayo binyuze mu kuduha ubusabane na yo, itanga ububasha bwo guhangana n'ibigeragezo kandi ni uruhare rwacu kubyakira mu bugingo bwacu.
(1) Kugendera mu kwishingikiriza ku mbaraga z'Umwuka Wera.
Abagalatiya 5:16 "Ndavuga nti muyoborwe n'Umwuka, kuko ari bwo mutazakora ibyo kamere irarikira."
Abaroma 8:2-10 "Kuko itegeko ry'Umwuka w'ubugingo bwo muri Kristo Yesu ryambatuye ububata bw'itegeko ry'ibyaha n'urupfu, 3 kuko ibyo amategeko yananiwe gukora ku bw'intege-nke za kamere yacu, Imana yabishohoje ubwo yatumaga Umwana wayo afite ishusho ya kamere y'ibyaha, kuba igitambo cy'ibyaha, icira ibyaha bya kamere ho iteka; 4 kugira ngo gukiranuka kw'amategeko gusohozwe muri twe, abadakurikiza ibya kamere y'umubiri, ahubwo bakurikiza iby'Umwuka. 5 Abakurikiza ibya kamere y'umubiri, bita ku by'umubiri; naho abakurikiza iby'Umwuka, bakita ku by'Umwuka. 6 Umutima wa kamere utera urupfu, ariko umutima w'Umwuka uzana ubugingo n'amahoro: 7 kuko umutima wa kamere ari umwanzi w'Imana, kuko utumvira amategeko y'Imana, ndetse ntushobora kuyumvira. 8 Erega burya abari mu butware bwa kamere ntibashobora kunezeza Imana. 9 Ariko mwebwe ntimuri aba kamere, ahubwo muri ab'Umwuka, niba Umwuka w'Imana uba muri mwe. Ariko umuntu wese utagira Umwuka wa Kristo, ntaba ari uwe. 10 Niba Kristo aba muri mwe, nubwo umubiri uba upfuye uzize ibyaha, Umwuka uba ari muzima ku bwo gukiranuka."
(2) Kubaho mu Ijambo ry'Imana.
Zaburi 119:9 "Umusore azeza inzira ye ate? Azayejesha kuyitondera nk'uko Ijambo ryawe ritegeka."
2 Timoyeyo 2:16-17 "Ariko amagambo y'amanjwe, atari ay'Imana, uyazibukire, kuko abayavuga bazarushaho gushayisha, 17 kandi ijambo ryabo rizaryana nk'igisebe cy'umufunzo. Muri abo ni Humenayo na Fileto,"
Abaheburayo 3:7-12 "Nuko rero nk'uko Umwuka Wera avuga ati: Uyu munsi nimwumva ijwi ryayo, 8 Ntimwinangire imitima, nk'uko mwayinangiye mu gihe cyo kurakaza, ku munsi wo kugerageza mu butayu, 9 Aho basekuruza wanyu bangerageje bantata, bakabona imirimo yanjye imyaka mirongo ine. 10 Ni cyo cyatumye ngirira umujinya ab'icyo gihe, nkavuga nti: imitima yabo ihora iyoba, kandi ntibarakamenya inzira zanjye; 11 Nuko ndahirana umujinya wanjye nti: ntibazinjira mu buruhukiro bwanjye. 12 Nuko bene Data, mwirinde, hatagira uwo muri mwe ugira umutima mubi utizera, umutera kwimura Imana ihoraho."
Abaheburayo 4:12 "Kuko Ijambo ry'Imana ari rizima, rifite imbaraga, kandi rikagira ubugi buruta ubw'inkota zose, rigahinguranya, ndetse kugeza ubwo rigabanya ubugingo n'umwuka, rikagabanya ingingo n'umusokoro, kandi rikabangukira kugenzura ibyo umutima wibwira,ukagambirira."
(3) Gusobanukirwa no kwishingikiriza umwanya dufite muri Kristo.
Abaroma 6:1-14 "Nuko tuvuge iki? Tugumye gukora ibyaha ng'ubuntu busage? 2 Ntibikabeho! Mbese twebwe abapfuye ku byaha, twakomeza kuramira muri byo dute? 3 Ntimuzi yuko twese ababatirijwe muri Yesu Kristo, twabatirijwe mu rupfu rwe? 4 Nuko rero, ku bw'umubatizo twahambanywe na we mu rupfu rwe, kugira ngo, nk'uko Kristo yazuwe n'ubwiza bwa Data wa twese, abe ari ko na twe tugendera mu bugingo bushya. 5 Ubwo twateranijwe na we gusangira urupfu nk'urwe, ni ko tuzaba duteranijwe na we gusangira kuzuka nk'ukwe. 6 Kandi tumenye iki, yuko umuntu wacu wa kera yabambanywe na we, kugira ngo umubiri w'ibyaha ukurweho, twe kugumya kuba imbata z'ibyaha: 7 kuko uwapfuye aba atsindishirijwe ibyaha. 8 Ariko niba twarapfanye na Kristo, twizera yuko tuzabanaho na we, 9 kuko tuzi yuko Kristo, amaze kuzuka, atagipfa; urupfu rukaba rutakimufiteho urutabi. 10 Urwo rupfu yapfuye, yarupfuye rimwe risa ku bw'ibyaha, ariko ubwo ariho, ariho ku bw'Imana. 11 Abe ari ko na mwe mwiyumvamo ko mwapfuye ku byaha, mukaba muriho ku Mana muri Kristo Yesu. 12 Noneho ntimukimika ibyaha mu mibiri yanyu izapfa, ngo mwumvire ibyo irarikira. 13 Kandi ntimuhe ibyaha ingingo zanyu kuba intwaro zo gukiranirwa: ahubwo mwitange, mwihe Imana nk'abazuke, n'ingingo zanyu muzihe Imana kuba intwaro zo gukiranuka. 14 Ibyaha ntibikabategeke, kuko mudatwarwa n'amategeko, ahubwo mutwarwa n'ubuntu."
(4) Guhunga ibigeragezo: Ihame ryo guhunga ibigeragezo bitari ngombwa.
1 Abakorinto 10:14 "Nuko rero, bakundwa, nimuzibukire kuramya ibishushanyo."
1 Timoyeyo 6:11 "Ariko wehoho, muntu w'Imana, ujye uhunga ibyo: ahubwo ukurikize gukiranuka, kubaha Imana, kwizera, urukundo,kwihangana, n'ubugwaneza."
2 Timoyeyo 2:22 "Nuko uhunge irari rya gisore, ahubwo ukurikiza gukiranuka no kwizera n'urukundo n'amahoro, ufatanije n'abambaza Umwami wacu bafite imitima iboneye."
Imigani 7:6-15 "Nari mpagaze ku tubumbano tw'idirishya ry'inzu yanjye; ndunguruka; 7 Nuko ndeba mu baswa, nitegereje mu basore, mbona umusore utagira umutima; 8 Anyura mu nzira ikikiye ikibero cy'inzu ya malaya; nuko ayembayemba, ajya ku nzu ye, 9 Ari mu kabwibwi, bugorobye, ageza mu mwijima w'igicuku. 10 Maze umugore amusanganira, yambaye imyambaro y'abamalaya, kandi afite umutima w'ubucakura; 11 Ni umugore usamara, kandi ntiyifata; ibirenge bye ntibiregama mu nzu ye. 12 Rimwe aba ari mu mayira, ubundi aba ari mu maguriro; kandi ategera mu mahuriro y'inzira yose. 13 Nuko aramufata, aramusoma, avugana na we adafite imbebya, ati: 14 Mfite ibitambo by'uko ndi amahoro; uyu munsi nahiguye imihigo yanjye. 15 Ni cyo gitumye nza kugusanganira, nshaka cyane kureba mu maso hawe; none ndakubonye.
(5) Gusengera mu kuri no mu kwizera.
Matayo 6:13 "Ntuduhane mu bitwoshya, ahubwo udukize Umubi; (kuko ubwami n'ubushobozi n'icyubahiro ari ibyawe, none n'iteka ryose. Amen)."
Abefeso 6:18 "Mushengeshe Umwuka iteka mu buryo bwose bwo gusenga no kwinginga: kandi ku bw'ibyo mugumye rwose kuba maso, musabira abera bose."
Zaburi 119:33-38 "Uwiteka, ujye unyigisha inzira y'amategeko wandikishije: Kugira ngo nyitondere kugeza ku mperuka. 34 Umpe ubwenge, kugira ngo nitondere amategeko yawe; Nyitondereshe umutima wose. 35 Unshishe mu nzira y'ibyo wategetse, kuko ari byo nishimira. 36 Uhindure umutima wanjye ku byo wahamije, Ariko si ku ndamu mbi. 37 Ukebukishe amaso yanjye, ye kureba ibitagira umumaro; Unzurire mu nzira zawe. 38 Ukomereze umugaragu wawe Ijambo ryawe, Ryasezeranijwe abakubaha."
(6) Kwigarurira buri gitekerezo - kwitegereza no kuyobora ibitekerezo byacu mu mucyo w'Ibyanditswe Byera.
2 Abakorinto 10:3 "Nubwo tugenda dufite umubiri w'umuntu ntiturwana mu buryo bw'abantu."
Abafilipi 4:8 "Ibisigaye, bene Data, iby'ukuri byose, ibyo kubahwa byose, ibyo gukiranuka byose, ibiboneye byose, iby'igikundiro byose, n'ibishimwa byose, nihaba hariho ingeso nziza, kandi hakabaho ishimwe, abe aribyo mwibwira."
(7) Kugenda ushishoza, udasinziriye, uri menge.
1 Petero 1:13 "Nuko mukenyere mu mitima yanyu, mwirinde ibisindisha, mwiringire rwose impano y'ubuntu muzazanirwa, ubwo Yesu Kristo azahishurwa."
1 Petero 4:7 "Iherezo rya byose riri bugufi: nuko, mugire ubwenge, mwirinde ibishindisha, mubone uko mugire umwete wo gusenga."
1 Petero 5:8 "Mwirinde ibisindisha, mube maso; kuko umurezi wanyu Satani azerera nk'intare yivuga, ashaka uwo aconshomera."
(8) Kubaho mu kwizera
2 Abakorinto 5:7 “Kuko tuba tugenda tuyoborwa no kwizera, tutayoborwa n’ibyo tureba”
Abagalatiya 5:5 "Naho twebwe, kubw'Umwuka, dutegereje kuzakiranuka, twiringiye ko tuzabiheshwa no kwizera."
Abaheburayo 4:1-2 "Nuko rero, ubwo isezerano rwo kwinjira mu buruhukiro bwayo rikiriho, dutinye kugira ngo ahari hatagira uwo muri mwe wasa nk'aho atarishyikira. 2 Kuko natwe twabwiwe ubutumwa bwiza nka ba bandi, nyamara ijambo bumvise ntiryabagiriye umumaro, kuko abaryumvise bataryakiranye umutima wizera."
Abaheburayo: 11:1-6 "Kwizera ni ukumenya rwose ibyiringirwa, udashidikanya ko bitazaba, kandi niko kuduhamiriza ibyo tutareba ko ari iby'ukuri. 2 Icyatumye aba kera bahamywa neza n'uko bari bagufite. 3 Kwizera ni ko kutumenyesha y'uko isi yaremwe n'Ijambo ry'Imana, ni cyo cyatumye ibiboneka bitaremwe mu bigaragara. 4 Kwizera ni ko kwatumye Abeli aha Imana igitambo kiruta icya Kaini kuba cyiza, ni na ko kwamuhaye guhamywa ko ari umukiranutsi, ubwo Imana yahamyaga ko amaturo ye ari meza, kandi ni ko kwatumye na none akivuga, nubwo yapfuye. 5 Kwizera ni ko kwatumye Enoki yimurirwa mu Ijuru ngo adapfa, kandi ntiyaboneka kuko Imana yamwimuye; kuko yahamijwe atarimurwa yuko yanejeje Imana, 6 ariko utizera ntibishoboka ko ayinezeza: kuko uwegera Imana akwiriye kwizera yuko iriho, ikagororera abayishaka."
(9) Kwisunga amateraniro meza.
Abaheburayo 10: 24-25 "Kandi tujye tuzirikanana ubwacu, kugira ngo duterane ishyaka ryo gukundana n'iry'imirimo myiza. Twe kwirengagiza guteranira hamwe, nk'uko bamwe bajya bagira, ahubwo duhugurane, kandi uko mubonye urya munsi wegera, mube ariko murushaho kugenza mutyo."
1 Abakorinto 15:33-34 "Ntimuyobe; kwifatanya n'ababi byonona ingeso nziza. 34 Nimuhugukire gukiranuka, nk'uko bibakwiriye, ntimukongere gukora ibyaha; kuko bamwe batamenya Imana. Ibyo mbivugiye kubakoza isoni."
Zaburi 119:63 "Mbana n'abakubaha bose, n'abitondera amategeko wigishije."
(10) Kugira umutima nk'uwari muri Kristo: Kugira ibyo turebaho, iby'igiciro, iby'ibanze n'ibyo dukurikira byiza.
Matayo 6:21-23 "Kuko aho ubutunzi bwawe buri, ari ho n'umutima wawe uzaba. 22 Itabaza ry'umubiri ni ijisho. Ijisho ryawe nirireba neza, umubiri wawe wose uba ufite umucyo; 23 ariko niriba ribi, umubiri wawe wose uba ufite umwijima. Nuko umucyo ukurimo nuba umwijima, mbega uwo mwijima uko uba ari mwinshi!"
2 Abakorinto 10:5 "Dukubita hasi impaka n'ikintu cyose cyishyiriye hejuru kurwanya kumenya Imana, dufata mpiri ibitekerezwa mu mitima byose, ngo tubigomorere Kristo."
1 Timoyeyo 6:6-12 "Icyakora koko kubaha Imana, iyo gufatanije no kugira umutima unyuzwe kuvamo inyungu nyinshi: 7 kuko ari ntacyo twazanye mw'isi, kandi ntacyo tuzabasha kuyivanamo. 8 Ariko ubwo dufite ibyo kurya n'imyambaro biduhagije, tunyurwe na byo; 9 kuko abifuza kuba abatunzi bagwa mu moshya no mu mutego no mw'irari ryinshi ry'ubupfu ryangiza, rikaroha abantu mu bibahenebereza bikabarimbuza. Kuko gukunda impiya ari umuzi w'ibibi byose. Hariho abantu bamwe bazirarikiye, barayoba, bava mu byo kwizera, bihandisha imibabaro myinshi. 11 Ariko wehoho, muntu w'Imana, ujye uhunga ibyo: ahubwo ukurikize gukiranuka, kubaha Imana, kwizera, urukundo, kwihangana, n'ubugwaneza. 12 Ujye urwana intambara nziza yo kwizera, usingire ubugingo buhoraho, ubwo wahamagariwe, ukabwaturira kwatura kwiza imbere y'abahamya benshi."
(11) Gutekereza ku ngaruka: Icyaha kigira iteka ibihembo byacyo - dusarura ibyo tubiba.
Abagalatiya 6:6-7 "Uwigishwa Ijambo ry'Imana agabane n'uwigisha ibyiza byose. 7 Ntimuyobe: Imana ntinegurizwa izuru; kuko ibyo umuntu abiba, ari byo azasarura."
Ingaruka zimwe z'icyaha ni: gutakaza ubusabane n'Imana, igihano cy'Imana, gutakaza ibyo kugira umurimo urumbutse, ubumwe burimbuwe, gutakaza ingororano, n'ikiruta ibindi, gusuzugura Umwami.
7 Charles C. Ryrie, Basic Theology, Victor Books, Wheaton, 1986, p.212.
8 J.R.W. Stott, The Epistles of John, An Introduction and Commentary, Eerdmans, Grand Rapids, 1964, pp.76-77.
9 William F. Arndt and F. Wilbur Gingrich, A Greek-English Lexicon of the New Testament and Other Early Christian Literature. Cambridge, University Press, 1960, p.623.
10 Zane Hodges, “1 John,” The Bible Knowledge Commentary, the New Testament Edition, Editors, John F. Walvoord and Roy B. Zuck, Victor Books, Wheaton, 1983, p.887.
11 A. T. Robertson, A Grammar of the Greek New Testsment in the Light of Historical Research, Broadman Press, Nashville, 1934, p.1087; James Hope Moulton, A Grammar of the New Testament Greek, Vol.1, T.&T Clark, Edinburgh, Third Ed., 1967, p.167.


text:
Hari mu gitondo cyo kuwa 18 Ukwakira2007 ubwo inkuru yabaga kimomo hose ko umuhanzi wo mu njyana ya Reggae Lucky Phillipe Dube yitabye Imana yivuganywe n’abvagizi ba nabi.
Kuva kuri uwo munsi iyo tariki ntishobora kuva mu mitwe y’abakunzi b’injyana ya Reggae.Urubuga Makuruki.rw rwabateguriye byinshi ku buzima bwa nyakwigendera Lucky Dube.
Ubundi amazina ye ni Lucky Philip Dube , akaba yaravutse tariki 3 Kanama 1964, avukira ahitwa Ermelo mu burasirazuba bwa Transvaal kuri ubu ni ahitwa Mpumalanga.
Lucky Dube yavutse mu muryango w’aborozi bari batuye ahitwa Ermelo , Nyina Sarah amaze kumubyara yamufashe nk’umwana we w’imfura kubera ko yari amaze igihe kinini asama inda zikavamo, Lucky amaze kuvuka nibwo bahise bamwita Lucky bivuze Umunyamahirwe.
Nyina wa Lucky Dube niwe wasaga nk’uwari utunze umuryango kuko niwe wagombaga gushaka buri kimwe cyose cyababeshaho umuryango kubera ko umugabo we yari yarasabitswe n’inzoga.
Nyuma yo kubyara Lucky Dube yaje kubyara abandi bana aribo Thadi na Patrick, ariko kubera ko umugabo we yari umusinzi yaje kumwirukana ajya gushaka aho akorera amafaranga mu rugo rw’abakire ariko nabwo umugabo ntatume ahura n’abana be ngo abahe amafaranga yo kubatunga , Lucky Dube na barumuna be bagumanye na se w’umusinzi.
Imyitwarire ya se niyo yatumye Lucky Dube akura yanga ibiyobyabwenge ndetse no mu gihe ke cya muzika akaba yarakunze kuririmba yamagana ibiyobyabwenge aho biva bikagera . Iyo mibereho ikaba yaratumye Lucky Dube mugihe yari ageze mu kigero cy’ aho urungano rwe rwatangiriraga ishuli , we yatangiye gukora mu busitani bw’umuzungu bari baturanye kugira ngo abone amafaranga yo gutunga barumuna be, yahakoze imyaka myinshi mbere yo gutangira ishuri.
Uko Lucky Dube yinjiye muri muzika
Mu ishuri yaje kuba umuhanga,ariko akikundira umuziki, kugeza ubwo yaje kwinjira muri korali, nyuma iyo korali aza kuyibera umuyobozi , korali yanabaye iya 3 mu marushanwa yahuzaga amakorali y’ibigo by’amashuri, ibintu bitari byarigeze bibaho mu mateka. Lucky Dube ishuli ryaje kumubera intangiriro y’ubuzima bwe kuko uretse ubumenyi yarikuyemo, ryatumye ahabonera inshuti nyinshi cyane cyane nazo zakunda umuziki.
Umunsi umwe Lucky ari ku ishuri yaje kubona ibyuma bya muzika mu bubiko bw’ibikoresho noneho we n’inshuti ze bakora itsinda rya muzika baryita Skyway Band, gusa umwarimu wabo yaje kubona ko bibarangaza abambura bya byuma bya muzika arabifungirana.
Mu 1982 ubwo yari akiri mu ishuri, Lucky Dube yaje guhura na mubyarawe Richard wabaga mu itsinda ryitwaga The love Brothers ryacurangaga injyana ya gakondo y’ikizuru izwi cyane nka Mbaganga.
Lucky Dube yasohoye umuzingo w’indirimbo (Album) yayiririmbiye mu mugi wa Johanesburg ari mu biruhuko , ayisohora ari kumwe na rya stinda yasanzemo nyirarume,ariko isohoko mu izina rya Lucky Dube n’irindi tsinda ryitwaga The Supersoul,noneho Lucky yari abereye umuyobozi .kuva ubwo atangira noneho no kwiga icyongereza, ari ku ishuri, nyuma yaje gutangiza umutwe w’abarasita, awita Rastafari , kuva ubwo atangira kwiyumvamo uburasita atangira kujya aboha imisatsi, byose ariko akabikora mu rukundo rw’Imana Jah.
Lucky Dube arangije ishuri yatangiye ibikorwa bya Kirastar aboha imisatsi
Umuzingo (Album) wa kabiri n’uwa gatatu w’indirimbo za lucky Dube wasohotse wanditse no magambo, ibyo aririmba bikazana n’inyandiko, nibwo yatangiye gucuruza ibihangano bye noneho n’abantu batangira kumumenya. Ariko kubera gutinya nyina kuko atumvaga ukuntu umuhunguwe adaha agaciro ishuri akigira mu muziki, Lucky Dube yafashe icyemezo cyo kubanza kurangiza ishuri.
Noneho arangije gusohora Album ye ya kane nibwo yatangiye gukorera amafaranga byanyabyo , hagati aho arimo gukora Album ye ya Gatanu yise Mbaganga , Lucky Dube yaje guhura n’undi munyamuziki wari ukomeye icyo gihe ariwe Dave Segal, waje no kumufasha cyane muri gahunda z’umuziki .
Bitewe n’ukuntu abantu benshi bakundaga injyana ya Reggae , abo bagabo bombi bafashe icyemezo cyo gukora indirimbo ikubiyemo injyana ya Raggae.babishishikarijwe n’ijyana z’abanya muziki wa Raggae aribo Jimmy Cliff na Peter Tosh , Lucky Dube na mugenzei we Dave batangiye kuririmba indirimbo zikubiyemo ubutumwa bwo mu buzima bwa Politiki mu njyana y’abanya Jamaica bagamije kuryanya ironda ruhu ryari muri Afurika yepfo.
Alubum ye yambere yo mu munjyana ya Raggae Lucky Dube akaba yarayishyize ahagaragara mu 1986 yayise Rastars Never Die. Gusa iyi Album ntabwo yakunzwe cyane, ndetse n’abayobozi ba leta y’afurika yepfo bari bafite ubwoba ko abakoroni bazahagarika iyo album. Ariko uko imyaka yagiye isimburana buhoro buhoro lucky Dube yagiye yigarurira abakunzi aho yakurikijeho indi Alubum yise Think about Children ari nayo yamugize umwe mu birangirangirire muri Afurika yepfo
Kuva ubwo Lucky Dube nibwo yatangiye gusohora Alubum azibyaza amafaranga , 1989 yatsindiye igihembo cya Televiziyo iytwa OKTV kubera indirimbo yitwa Prisoner , umwaka wakurikiyeho yatsindiye ikindi gihembo kubera indirimbo ye yise Captured live , mu 1991 atwara ibindi bihembo 2 kubera indirimobo yise House of Exile . Lucky Dube yakomeje gusohora Alubums z’indirimbo ari nako atwara ibihembo mpuzamahanga aho yitabye Imana amaze gusohora Alubum 21 mu izina rye , akaba yaranatwaye ibihembo bibarirwa hejuru ya 20 harimo ibyo mu gihugu ke ndetse no hanze yacyo
Lucky Dube akaba yari umugabo ucisha make yarakundwaga n’abantu benshi kubera umuziki we wabaga ufite ubutumwa kandi ubyinitse.
Ku myaka 43 Lucky Dube yarashwe kuwa 18 Ukwakira mu 2007 ,arasirwa imbere y’abana be 2 uwumuhungu ni umukobwa arasirwa I Rosettenville mu mugi wa Johannesburg,, araswa n’abajura bashakaga kumwambura imodoka ye , nyuma bamaze kubona ko barashe Lucky Dube imodoka bayitaye aho ntibayijyana . Ariko mu rubanza aba bajura bakaba baravuze ko bamwitiranyije n’umuherwe w’umunya Nigeriya bari bateze.
Lucky Dube yasize umugore witwa Zanele ndetse asiga n’ abana 7 .
Buri mwaka abakunzi ba Lucky Dube bafata umwanya wo kumwibuka


text:
Imvugo yawe igaragaza uwo uriwe!
’Ni ukuri nawe uri umwe muri bo, ndetse ni imvugo yawe irakumenyekanishije.’ Matayo 26:73
Mu busanzwe iyo umugabo ashakanye n’umugore, Imana ikabagirira neza bakabona urubyaro akenshi abana bavuka bafite ishusho isa n’iy’ababyeyi babo, iyo bitabaye ibyo muri uwo muryango haba harimo urwikekwe (ibi ntibivuze ko umugore igihe cyose abyaye umwana udafite ikintu na kimwe ahuriyeho na se aba yamuciye inyuma ) ariko naho batasa ku mubiri ntibibabuza kugira A.D.N imwe. ibi rero bitwereka ko impamvu ituma umwana asa n’ababyeyi be atari uko bamureze ahubwo ari uko bamubyaye.
Umunyarwanda yaciye umugani ngo: "nyereka uwo mugendana nkubwire uwo uri we, undi nawe yungamo ati: "umwana wa samusure avukana isunzu.,mbese ibi byose bishatse kuvuga iki?”
Bibiliya ijambo ry’Imana iravuga ngo abamwizeye bose yabahaye ububasha bwo kuba abana b’Imana. Yohana 1:12
Mu ijambo twafunguje hejuru twabonye ko petero bamutunze agatoki inshuro eshatu zose kubera ko imvugo ye yasaga ni iya Yesu kristo, baramubwiye ngo: ni ukuri uri umwe muri bo, ndetse n’imvugo yawe irakumenyekanisha. Matayo 26:73.
Hano igitangaje ni uko hari ikivunge cy’abantu benshi, kandi b’amoko atandukanye ariko babona ko petero wenyine ari we usa na Yesu ndetse ko ni imvugo yabo imeze kimwe.
Mbese ko twahindutse abana b’Imana binyuze mu bise by’amaraso ya Yesu kristo ku musaraba, ni iki kikuranga ko uri umwana w’Imana?
mbese imvugo yawe isa n’iya Yesu?
mbese imirimo yawe isa n’iya Yesu?
mbese ingendo yawe isa n’iya Yesu?
mbese impumuro yawe n’ink’iya Yesu?
Niba tubana na Yesu, tukaba tubwiriza ubutumwa bwiza bwa Yesu, tukaba turirimba izina rya Yesu,tugomba no kugira imyitwarire ya Yesu ituranga ko turi abigishwa be.
Amahoro y’Imana abane namwe!
Evangelist Shema Prince


text:
Menya ahitwa “Mu Kunyu” hari iriba ry’amazi y’umunyu
Abaturage b’i Nyamagabe basanga iriba ryo “Mu Kunyu” rikwiye kugirwa nyaburanga, hagashyirwa n’inzu y’amateka ba mukerarugendo bakajya bahasura.
“Mu Kunyu” ni iriba rihiye bivuze ko rivubukamo amazi arimo umunyu. Riherereye mu murenge wa Uwinkingi mu Karere ka Nyamagabe.
Riri ku rugabano rw’umurenge wa Uwinkingi n’uwa Buruhukiro, iruhande rw’umugezi wa Rukarara ugabanya iyi mirenge yombi. Ni ku muhanda uva Gasarenda werekeza Mushubi na Gisovu.
Ukigera mu gace iri riba riherereyemo uhabwirwa n’igihangano k’inyambo, kiri ku muhanda haruguru gato y’iryo riba, kuri ubu ryazengurukijwe urukuta rw’amabuye.
Nsabimana Sylvestre, umusaza utuye mu murenge wa Buruhukiro, avuga ko iby’iryo riba abizi kuva kera.
Agira ati “Navutse mu 1957. Hari inka za sogokuru witwaga Sebukima. Najyaga njyanayo n’abandi tukajya gushorayo ndi umwana.
Amazi yaho impamvu yakundwaga yaryoheraga inka, yari amazi meza, yagwaga neza inka, yari amazi inka zinywa zigashyuha zigashaka imfizi, yari amazi zinywa zikongera umukamo.”
Akomeza avuga ko yari amazi yashorwagaho inka ziturutse mu majyepfo hafi ya hose.
Kuko ngo bahahuriraga n’abashoye baturutse hafi za Butare, Mushubi, Tare, Buruhukiro, Nyamagabe yose na Nyaruguru muri za Nshyiri. Abashakaga ko inka zabo zirinda vuba barazihashoraga.
Kubera gukundwa kw’ayo mazi n’uburyo yagiriraga inka akamaro, muri icyo gihe bari barahashyize usoresha abaje gushora.
Buri wese uje haba ku manywa cyangwa nijoro agatanga igiceri cy’icumi cy’amafaranga yo hambere.
Bukima Sylvestre we avuga ko aya mazi y’umunyu yari akataraboneka bigahuruza buri wese aje kuyashora.
Agira ati “Hari n’abajyanaga ibyo kuvomeramo bakuhirira mu rugo. Hari n’inka zacikaga ba nyirazo zikaza gushoka kuri iryo riba, wayibura ukaba uziko ariho uyisanga.”
Aba basaza bakaba basanga ibyakozwe bijyanye no kubungabunga iryo riba bidahagije.
Bifuza ko hashyirwa inzu y’amateka, hakanagirwa ahantu nyaburanga hazajya hasurwa,amahasura bakishura.
Kabayiza Lambert, umuyobozi w’Akarere ka Nyamagabe wungirije ushinzwe ubukungu, avuga ko aha hantu bahashyize ibirango birimo igihangano k’inka y’inyambo kandi ngo n’iriba ryazengurukijwe urukuta rw’amabuye.
Bahateye kandi ubwatsi bwa Kikuyu, bakaba bateganya no kuhashyira inka zirimo inyambo.
Akomeza avuga ko bazasaba abashinzwe iby’Inzu ndangamurage y’u Rwanda kuhashyira inzu y’amateka, uhasuye akazajya asobanurirwa amateka yaho, akerekwa iryo riba ndetse n’inyambo.
Gusa ariko uyu muyobozi ntavuga igihe nyacyo ibyo bikorwa bizatangirira.
Kugeza ubu abaturiye “Mu Kunyu” bakaba bavuga ko hatagishorwa inka kubera gahunda yo kororera mu biraro no kubungabunga ibidukikije.


text:
Rulindo – Intore zirasabwa gushyira mu bikorwa amasomo zahawe
Nyuma y’ ibyumweru bitatu mu itorero ry’ igihugu, ku tariki 13.12.2011, intore zigera kuri 764 zasoje ibikorwa by’ itorero mu murenge wa Base, ku ishuri ryisumbuye rya Institut Baptiste de Buberuka. Asoza More...
Abatuye Rulindo barasabwa kurushaho kwiteza imbere muri uku kwezi kw’ imiyoborere myiza
Abaturage b’ akarere ka Rulindo barasabwa kurangwa n’ ibikorwa by’ iterambere muri uku kwezi kw’ imiyoborere myiza, kuko nta wagera ku miyoborere myiza nta terambere rihari. Minisitiri More...


text:
Bitewe no gushaka ubuzima cyangwa amafaranga muri iki gihe, biragoye ko ababyeyi babona umwanya wo kwirirwana n’abana babo mu rugo babatoza ikinyabupfura n’umuco.
Mu rwego rwo gufasha ababyeyi gukomeza gutoza abana ikinyabupfura, abicishije mu mikino, Mukasa Nelson usanzwe ari inzobere muri siporo ndetse akaba n’umwalimu wayo, yateguye uruhurirane rw’imikino irimo umupira w’amaguru, basketball, Volleball, Karate, Taekwondo, Kung Fu, Tennis, Koga n’imikino ngororamubiri mu biruhuko, ikaba yaratangiye mu ntangiriro z’uku kwezi.
Bamwe mu babyeyi bafite abana muri iyi mikino baganiriye na IGIHE, bavuze ko byabagabanyirije umutwaro kuko abana babo bazinduka mu gitondo bajya kwiga imikino bakirirwana n’abarimu babo bigatuma batabona umwaya wo guta mu bidafite umumaro nka mbere.
Mukamana Eugenie ufite abana babiri biga iyi mikino yagize ati “Ku mubyeyi, biragoye kubona umwanya wo kwirirwana n’umwana mu rugo. Usanga iyo baje mu biruhuko biba ikibazo kuko baba bagomba kwirirwana n’abakozi kandi nabo ikinyabupfura cyabo ntiwacyizera. Ibyo babakuraho, ibyinshi ni ingeso mbi.”
Yakomeje agira ati “Nkimara kumenya iyi gahunda, nazanye abana banjye bombi kandi ni byiza cyane. Bava hano bananiwe kuko kuva mu gitondo kugera saa sita baba bakora noneho bakagera mu rugo bananiwe bakaryama, aho bakangukiye bahita bajya gusubira mu masomo, nta mwanya wo guta bakibona.”
Niyibizi Pascal nawe ufite umwana witabiriye iyi mikino yagize ati “Iki gitekerezo cyo gushaka ibintu byiza byahuza abana mu biruhuko ni cyiza. Bituma utabasanga bandagaye babuze icyo bakora. Aha bari gukorera mbasura kenshi ngasanga bari kumwe n’abatoza nta kibazo. ”
Mukasa Nelson wateguye iki gikorwa, avuga ko intego ya mbere yari ugufasha abana kutajya mu ngeso mbi ariko bikanyura mu mikino ku buryo mu mezi hafi atatu bazamara mu biruhuko, ngo nibura hazavamo bamwe bazaba bamaze gukunda imikino runaka ku buryo banakomeza kuyikina n’aho biga.
Ati “Birababaza kubona abana birirwa bazerera mu mihanda batagira icyo bakora. Bituma biga ingeso mbi ndetse no gusubira mu masomo biba ari ikibazo. Iki ni cyo cyatumye ngira igitekerezo cyo kubashakira icyo baba bakora kandi mfatanyije n’amashyirahamwe y’imikino biragenda neza.”
Kugeza ubu abana bagera ku 120 bari hagati y’imyaka 5 na 18 nibo bitabiriye iyi mikino. Mukasa ateganya ko iki gikorwa kizaba ngarukamwaka nikiramuka gitanze umusaruro ku bana n’ababyeyi babo.
Kugira ngo umwana yemererwe kwakirwa muri iyi gahunda yishyura ibihumbi 25 by’amafaranga y’u Rwanda.